Anexă

la ordinul ministrului energiei nr. ......./... . .... .2022

Planul Național de Redresare și Reziliență – Pilonul I. Tranziția verde – Componenta C6. Energie

Măsura de investiții - Investiția I5 – Asigurarea eficienței energetice în sectorul industrial

**GHID SPECIFIC**

CONDIȚII SPECIFICE DE ACCESARE A FINANȚĂRII DIN FONDURI EUROPENE

AFERENTE PNRR

**Sprijinirea investiţiilor în modernizare, monitorizarea și eficientizarea consumului de energie la nivelul operatorilor economici în vederea asigurării eficienței energetice în sectorul industrial**

**Apel competitiv** privind asigurarea eficienței energetice în sectorul industrial

**DRAFT v. 2.0/18.10.2022**

CUPRINS

[Capitolul 1. Informații despre Apelul Competitiv 5](#_Toc116995930)

[1.1. Măsura de investiții și obiectivul specific 6](#_Toc116995931)

[1.2. Tipul apelului competitiv şi perioada de depunere a propunerilor de proiecte 8](#_Toc116995932)

[1.3. Acţiunile și activitățile finanțabile 8](#_Toc116995933)

[1.3.1. Activități finanțabile, cu respectarea principiilor demarării lucrărilor, DNSH și cheltuielilor eligibile prevăzute în ghid 8](#_Toc116995934)

[1.3.2. Cheltuieli eligible 11](#_Toc116995935)

[1.3.3. Pentru a se asigura conformitatea măsurii cu Orientările tehnice privind aplicarea principiului de „a nu aduce prejudicii semnificative” (2021/C58/01), cererile de proiecte vor exclude următoarea listă de activități: 11](#_Toc116995936)

[1.3.4. Activități generale eligibile 13](#_Toc116995937)

[1.4. Tipuri de solicitanţi eligibili 14](#_Toc116995938)

[1.5. Indicatori 14](#_Toc116995939)

[1.6. Alocarea stabilită pentru apelul competitiv 16](#_Toc116995940)

[1.7. Valoarea maximă a finanțării din fonduri europene 17](#_Toc116995941)

[1.8. Condiții privind ajutorul de stat 18](#_Toc116995942)

[1.8.1. Sprijinul financiar 18](#_Toc116995943)

[1.8.2. Costurile eligibile sunt costurile suplimentare de investiții necesare atingerii unui nivel mai ridicat de eficiență energetică. 18](#_Toc116995944)

[1.8.3. Condițiile ce trebuie respectate din punct de vedere al conformării cu prevederile legale referitoare la ajutorul de stat sunt următoarele: 21](#_Toc116995945)

[Capitolul 2. Reguli pentru acordarea finanţării 23](#_Toc116995946)

[2.1. Eligibilitatea solicitantului 24](#_Toc116995947)

[2.2. Eligibilitatea proiectului 28](#_Toc116995948)

[2.3. Eligibilitatea cheltuielilor 31](#_Toc116995949)

[Capitol 3 etape si documente necesare in program 35](#_Toc116995950)

[3.1 Solicitanții se înscriu în program prin completarea cererii de finanțare - Anexa nr. 1 și atașarea anexelor obligatorii conform punctului 3.5 din prezentul capitol. 35](#_Toc116995951)

[3.2 Documentele pentru validitatea cărora se solicit semnătura reprezentantului legal al societății aplicante, vor fi semnate electronic de către reprezentantul legal sau de către împuternicitul acestuia. 35](#_Toc116995952)

[3.3 În cazul în care documentele sunt semnate de către persoana împuternicită de reprezentantul legal, se va atașa împuternicirea notarială, scanată sau semnată digital. 35](#_Toc116995953)

[3.4 Atrag respingerea dosarului de validare următoarele: 35](#_Toc116995954)

[3.5. Documente obligatorii la depunerea cererii de finanțare în sistem 37](#_Toc116995955)

[Capitolul 4. Completarea Cererii de Finanţare 39](#_Toc116995956)

[4.1. Înregistrarea solicitantului în sistem 39](#_Toc116995957)

[4.2. Modalitatea de completare a Cererii de finanţare 40](#_Toc116995958)

[4.2.1. Obiectivele şi rezultatele proiectului 40](#_Toc116995959)

[4.2.2. Context şi justificare 40](#_Toc116995960)

[4.2.3 Sustenabilitate 41](#_Toc116995961)

[4.2.4 Relevanţă 41](#_Toc116995962)

[4.2.5 Riscuri 41](#_Toc116995963)

[4.2.6 Complementaritate 41](#_Toc116995964)

[4.2.7 Aplicarea principiilor orizontale 42](#_Toc116995965)

[4.2.8 Descrierea investiţiei 43](#_Toc116995966)

[4.2.9 Evaluarea Impactului asupra Mediului (EIM) și respectarea principiului DNSH 43](#_Toc116995967)

[4.2.10 Studiul de fezabilitate 47](#_Toc116995968)

[4.2.11 Analiza Cost- Beneficiu 48](#_Toc116995969)

[4.2.12. Managementul de proiect 54](#_Toc116995970)

[4.2.13. Elaborarea bugetului şi categoriile de cheltuieli 55](#_Toc116995971)

[4.2.14 Contribuția proiectului la tranziția verde 55](#_Toc116995972)

[Capitolul 5. Procesul de evaluare și selecție 55](#_Toc116995973)

**[5.1 Descriere generală](#_Toc116995974)** [55](#_Toc116995974)

[5.1.1 Verificarea administrativă și a eligibilității cererilor de finanțare 56](#_Toc116995975)

[5.1.2 Evaluarea tehnico-economică a cererilor de finanțare 57](#_Toc116995976)

[5.2 Depunerea și soluționarea contestațiilor 57](#_Toc116995977)

[Capitolul 6. contractarea proiectelor 58](#_Toc116995978)

[Link-uri din Legislația aplicabilă 61](#_Toc116995979)

**Acronime**

**DALI** – Documentație pentru aviz lucrări de intervenție

**DNSH** – Principiul „a nu prejudicia în mod semnificativ” sau „Do No Significant Harm” din engleză este o obligație de la nivel european

**DTAC** – Documentație tehnică pentru aviz de construcție

**EMS** – Sistem de Management Energetic

**GES** – Gaze cu Efect de Seră

**ME** – [Ministerul Energiei](file:///C:\Users\user\AppData\Roaming\Microsoft\Word\energie.gov.ro\pnrr)

**MIPE** – [Ministerul Investițiilor și Proiectelor Europene](https://mfe.gov.ro)

**PNIESC** – [Planul Național Integrat în domeniul Energiei și Schimbărilor Climatice](https://energy.ec.europa.eu/system/files/2019-02/romania_draftnecp_ro_0.pdf)

**PNRR** – [Planul Național de Redresare și Reziliență](https://mfe.gov.ro/pnrr)

**PNRR C6 I5** – Planul Național de Redresare și Reziliență – Pilonul I. Tranziția verde – Componenta C6. Energie, Măsura de investiții – Investiția I5 – Asigurarea eficienței energetice în sectorul industrial. Sprijinirea investiţiilor în modernizare, monitorizarea și eficientizarea consumului de energie la nivelul operatorilor economici în vederea asigurării eficienței energetice în sectorul industrial

**PTh** – Proiect tehnic

**RTU** – Remote Terminal Units, Unitate de prelevare date din proces industrial sau din câmp

**SF** – Studiu de fezabilitate conform prevederilor din Hotărârea nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor / proiectelor de investiţii finanţate din fonduri publice, cu modificările și completările ulterioare

**STS** – [Serviciul de Telecomunicații Speciale](https://www.sts.ro)

**UIP** – Unitatea de Implementare a Proiectelor

**Unități de măsură**

**MWh**  – Megawatt oră

**tep** – Tone Echivalent Petrol

**tCO2** – Tone Echivalent CO2

**Link-uri de Acces**

<https://proiecte.pnrr.gov.ro>

Platforma IT dezvoltată dce MIPE-STS

<https://energie.gov.ro/pnrr>

Instrucțiuni privind utilizarea unor modalități alternative de depunere, alte informații

<https://energie.gov.ro/eficienta-energetica>

Pagina Direcției de Eficiență Energetică din Ministerul Energiei. Aici poate fi găsită și lista auditorilor energetici din România, autorizați de către autoritate.

Capitolul 1. Informații despre Apelul Competitiv

Prezentul ghid este elaborat de Ministerul Energiei pentru a permite acordarea de finanţare din fondurile europene aferente Planului Național de Redresare și Reziliență (PNRR) aprobat prin Decizia de punere în aplicare a Consiliului din 3 noiembrie 2021 de aprobare a evaluării Planului de Redresare și Reziliență al României, pentru proiecte de investiţii la nivelul operatorilor economici din industrie, cu impact direct în eficientizarea energetică a proceselor tehnologice și realizarea unor economii considerabile de energie și a reducerii emisiilor de gaze cu efect de seră la nivelul contururilor energetice evaluate prin audit energetic la nivelul intreprinderilor. Acesta include informaţii referitoare la condiţiile de finanţare, procedurile de evaluare şi selecţie a proiectelor şi informaţii generale privind implementarea proiectelor.

**Apelul competitiv** pentru selecția proiectelor se lansează prin platforma electronică dedicată PNRR, modulul C6. Energie – I5 Asigurarea eficienței energetice în sectorul industrial.

Sprijinul financiar este acordat pentru investiţii integrate destinate proiectelor privind eficiență energetică în industrie, contribuind la atingerea obiectivelor asumate de România în cadrul PNRR C6 I5.

În situaţia în care pe parcursul perioadei de depunere a proiectelor intervin modificări care nu afectează semnificativ regulile şi condiţiile de finanţare stabilite prin prezentul Ghid, Ministerul Energiei poate aduce completări sau modificări ale conţinutului acestuia, prin publicarea unei versiuni revizuite. Modificările legislative sunt aplicabile automat, prezentul ghid neînlocuind legislația specifică stabilită prin alte acte normative, decât dacă este precizat în mod explicit.

Vă recomandăm ca înainte de a începe completara cererii de finanțare să vă asiguraţi că aţi parcurs toate informaţiile prezentate în acest document şi că aţi înţeles toate aspectele legate de specificul intervenţiilor finanţate din PNRR C6 I5 și, de asemenea, să consultaţi periodic pagina de internet [www.energie.gov.ro/pnrr](http://www.energie.gov.ro/pnrr) și <http://www.energie.gov.ro/eficienta-energetica> pentru a urmări eventualele comunicări/clarificări.

Atât formularul cererii de finanțare, cât și anexele acesteia, vor fi încărcate în platforma electronică dedicată PNRR conform Manualului de instrucțiuni elaborat de MIPE-STS și publicat pe site-ul ME. În situația unor eventuale disfuncționalități ale platformei IT <https://proiecte.pnrr.gov.ro>, instrucțiunile privind utilizarea unor modalități alternative de depunere vor fi publicate pe site-ul ME <https://energie.gov.ro/pnrr>.

Toate documentele din cadrul apelului competitiv vor fi prezentate în limba română.

Perioada de implementare a măsurii de investiții I5 nu va depăși data de 31 decembrie 2025, fiind operationalizată prin apeluri succesive de proiecte în limita bugetului alocat acestei măsuri.

1.1. Măsura de investiții și obiectivul specific

Intervenția vizează promovarea investiţiilor în sectorul energetic, domeniul eficienţă energetică, în vederea asigurării contribuţiei la obiectivele stabilite prin Pactul Ecologic European, la țintele stabilite în cadrul Planului Național Integrat în domeniul Energiei și Schimbărilor Climatice (PNIESC) privind reducerea consumului de energie, precum și cele stabilite în cadrul PNRR, prin creșterea eficienței energetice în industrie.

**Pri****ncipalul obiectiv urmărit este creșterea eficienței energetice,** care va avea ca impact reducerea consumului de energie și a emisiilor GES și reducerea intensității energetice, contribuind la atingerea obiectivelor asumate de România în cadrul PNRR – Componenta C6. Energie, măsura de investiții I5 Asigurarea eficienței energetice în sectorul industrial. În vederea aplicării prevederilor Regulamentului delegat (UE) 2021/2106 al Comisiei din 28 septembrie 2021 de completare a Regulamentului (UE) 2021/241 al Parlamentului European și al Consiliului de instituire a Mecanismului de redresare și reziliență prin stabilirea indicatorilor comuni și a elementelor detaliate ale tabloului de bord privind redresarea și reziliența, măsura de investiții I.5., prezenta schemă de sprijinire a investiţiilor în modernizare, monitorizarea și eficientizarea consumului de energie la nivelul operatorilor economici în vederea asigurării eficienței energetice în sectorul industrial, stabilește următorul indicator comun legat de sprijinul acordat prin Mecanismul de redresare și reziliență, prezentat în Anexa la Regulamentul delegat (UE) 2021/2106:

economii în consumul anual de energie primară pentru entitățile care beneficiază de sprijin prin această măsură, în cadrul mecanismului. Valoarea de referință se referă la consumul anual de energie primară înainte de punerea în funcţiune a investiţiei[[1]](#footnote-1), iar valoarea obținută se referă la consumul anual de energie primară pentru anul următor punerii în funcţiune a investiţiei, documentat pe baza **auditurilor energetice pe conturul energetic stabilit în conformitate cu articolul 8 din Directiva 2012/27/UE** a Parlamentului European și a Consiliului (Directiva privind eficiența energetică), cu modificările ulterioare.

Investițiile finanțate în cadrul acestei măsuri vor avea **un impact pozitiv** în ceea ce privește:

1. reducerea consumului de energie (energie electrică și termică, resurse energetice) de către beneficiari;
2. reducerea emisiilor GES raportate la economiile de energie realizate ca urmare a implementării investiției;
3. reducerea intensității energetice a activității beneficiarilor;
4. dezvoltarea unor sisteme de monitorizare a consumului de energie și a progreselor în materie de eficiență energetică realizate de către operatorii economici;
5. susținerea financiară a serviciilor energetice furnizate de operatorii economici de specialitate;
6. stimularea investițiilor realizate de operatorii economici în vederea reducerii consumului de energie și creșterii eficienței energetice a activității economice.
7. o economie mai eficientă din punctul de vedere al utilizării surselor, mai ecologică şi mai competitivă, conducând la dezvoltarea durabilă, care se bazează, printre altele, pe un nivel înalt de protecţie a mediului şi pe îmbunătăţirea calităţii acestuia.

Investițiile care vizează creșterea eficienței energetice a activității economice în cadrul **apelului competitiv** se vor conforma orientărilor tehnice indicate în Comunicarea Comisiei Orientări tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență (2021/C 58/01) (<https://eur-lex.europa.eu/legal-content/RO/TXT/?uri=CELEX:52021XC0218(01)>), conform cerințelor precizate în cuprinsul prezentului Ghid.

|  |
| --- |
| ***Etapele proiectului***   * Depunerea documentelor prevăzute în anexele care fac parte din prezentul ghid * Evaluarea administrativă și tehnico-economică * Depunerea și soluționarea contestațiilor * Semnarea contractelor * Implementarea proiectelor * Perioada de implementare a proiectelor este cuprinsă între momentul semnării contractelor de finanțare și momentul operaționalizării investiției, la care se adaugă, dacă este cazul, și perioada de desfășurare a activităților Proiectului, după depunerea cererii de finanțare și înainte de semnarea Contractului de Finanțare, conform regulilor de eligibilitate * Monitorizarea indicatorilor de rezultat * Perioada de monitorizare a indicatorilor de rezultat este cuprinsă între momentul operaționalizării investiției și maximum trimestrul 4 din 2025, finalizată prin evaluarea îndeplinirii indicatorilor din proiect și depunerea raportului de audit energetic final * Perioada de monitorizare a durabilității și sustenabilității proiectului este cuprinsă în intervalul 2026 - 2028 |

Prin realizarea proiectelor finanțabile în cadrul schemei de ajutor aferente se urmăreşte finalizarea a **cel puțin 50 de proiecte de eficiență energetică în industrie**, prin care **să se realizeze economii considerabile de energie** și **reducerea emisiilor directe și indirecte de gaze cu efect de seră** **cu** **cel puțin 30%,** **în comparație cu emisiile ex ante,** **la nivelul conturului energetic al fiecărui proiect evaluat prin audit energetic,** reducere care urmează să fie monitorizată prin intermediul unei platforme informatice pentru centralizarea și analiza consumului național de energie, precum și creșterea procentuală a implementării sistemelor de management energetic EMS la nivelul operatorilor economici, inclusiv la nivelul întreprinderilor mari consumatoare de energie.

1.2. Tipul apelului competitiv şi perioada de depunere a propunerilor de proiecte

Apelul lansat prin prezentul ghid este **apel competitiv**, corelat cu obiectivele PNRR şi în limita bugetului alocat.

**Sesiunea din 31 octombrie 2022**

Dată și oră incepere depunere de proiecte: 31.10.2022, ora 10:00

Data şi oră închidere depunere de proiecte: 16.12.2022, ora 24:00

**În situația în care, la finalul primului apel competitiv, au rămas fonduri neutilizate, Ministerul Energiei va deschide o nouă sesiune de înscriere .**

|  |
| --- |
| **Atenție!**  Proiectele depuse înainte de data de deschidere precum și după data de închidere a apelului competitiv, comunicate prin prezentul ghid, vor fi respinse automat.  Cererile de finanțare se vor depune prin platforma electronică dedicată PNRR cu toate anexele solicitate prin prezentul ghid. |

1.3. Acţiunile și activitățile finanțabile

### 1.3.1. Activități finanțabile, cu respectarea principiilor demarării lucrărilor, DNSH și cheltuielilor eligibile prevăzute în ghid

În cadrul acestei măsuri, vor putea fi finanțate proiecte care au ca obiectiv implementarea echipamentelor prevăzute la punctul (1) și a cel puțin a uneia dintre acțiunile menționate la punctul (2), astfel încât să se obțină o reducere **de cel puțin 30% a emisiilor indirecte și directe de GES** în comparație cu emisiile ex ante, la nivelul conturului energetic al proiectului evaluat prin audit energetic, dar și realizarea indicatorilor obligatorii în prezenta măsură, care să fie monitorizați prin intermediul unei platforme informatice pentru centralizarea și analiza consumului național de energie, la finalul perioadei de monitorizare a indicatorilor de rezultat.

1. Implementarea unui număr de sisteme dedicate modernizării, monitorizării echipamentelor și eficientizării consumului de energie la nivelul operatorilor economici, ce vor include, în mod obligatoriu, instalarea unui sistem de management al energiei EMS care va asigura, la nivelul operatorului economic, cel puțin o contorizare generală a consumului de energie, va realiza statistici asupra consumului, va înregistra și analiza datelor centralizate, va livra un raport periodic asupra acestor date și va eficientiza consumul de energie în timp real.

Următoarele caracteristici minime sunt obligatorii:

* Sistemul de management și monitorizare energetică va fi compatibil cu cerințele sistemului standard de managementul energiei ISO 50001;
* Va permite vizualizarea în timp real a consumurilor energetice, a costurilor asociate, precum și a nivelului de emisii de gaze cu efect de seră;
* Sistemele de monitorizare vor fi formate din următoarele componente (hardware şi software): senzori pentru instrumente de măsură şi/sau instrumente de măsură şi dispozitive de control pentru date de proces industrial; RTU (Remote Terminal Units) – Unitate de prelevare date din proces industrial sau din câmp, sistem de comunicare date, staţie; Sistem de comunicare date; Staţie master (staţia la care ajung toate comunicaţiile şi care este legată de toate echipamentele şi subsistemele); Sistem computerizat software, local sau cu funcționare în cloud, de prelucrare a datelor, recomandare a unor soluţii sau acţiuni şi/sau optimizarea acestor acţiuni;
* Pentru măsurarea și verificarea economiilor de energie cu ajutorul sistemului de monitorizare, se va avea în vedere ca acesta să aibă integrate metode și instrumente adecvate, conform celor descrise în Protocolul Internaţional de Performanță în Măsurare şi Verificare (IPMVP);
* Proiectul poate avea în vedere toate fluxurile de energie existente în cadrul întreprinderii solicitante, pentru care se va implementa sistemul de monitorizare (energie electrică, energie termică, energie mecanică, altele).

**Operatorii economici care au deja implementat un sistem EMS sunt exceptați** de la obligația instalării unuia nou în cadrul prezentei măsuri, cu condiția de a demonstra funcționalitatea acestuia la nivelul întreprinderii.

1. Fiecare cerere de finanțare va cuprinde în mod obligatoriu cel puțin una din următoarele acțiuni:

a) înlocuirea echipamentelor la nivelul operatorilor economici, retehnologizarea și modernizarea sistemelor de producție, având ca rezultat creșterea eficienței energetice,

b) implementarea unor măsuri de recuperare a pierderilor de energie termică din procesele tehnologice,

c) sisteme de telegestiune,

d) sisteme privind identificarea vârfurilor de consum și eliberarea graduală a energiei și planificarea acesteia,

e) achiziția de platforme digitale de centralizare a datelor de consum și monitorizarea indicatorilor pe întreg ansamblul activității, la nivelul operatorilor, digitalizare și transfer date la distanță, diferite de EMS,

f) generarea de energie electrică și/sau termică, pentru autoconsum, în industrie, care respectă condițiile prevăzute în Anexa III la Orientările tehnice privind aplicarea principiului de „a nu aduce prejudicii semnificative”,

g) alte pachete de măsuri de îmbunatățire a eficienței energetice prin investiții în echipamente eficiente energetic, la nivelul operatorului economic cu impact major în reducerea consumului de energie, a emisiilor GES și a intensității energetice, încadrate în segmentul eficienței energetice în industrie, cu respectarea principiului de „a nu aduce prejudicii semnificative” – DNSH (2021/C58/01), excluzând activitățile legate de combustibili fosili.

|  |
| --- |
| **Atenție!**  Sistemele de producere a energiei din surse regenerabile nu sunt eligibile pentru finanțare prin prezenta măsură. |

|  |
| --- |
| **Valoarea maximă a ajutorului de stat**  Valoarea maximă a ajutorului de stat care poate fi acordat prin prezenta măsură, în baza art. 38 – Ajutoarele pentru investiții în favoarea măsurilor de eficiență energetică, din Regulamentul (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din Tratat, este de **până la 1.200.000 EUR pentru un proiect**, reprezentând **maxim 60% din costurile eligibile,** conform grilei de calcul conform **punctului 1.7.**  Finanțarea este eligibilă la nivelul unuia sau mai multor puncte de lucru ale unei intreprinderi. |

### 1.3.2. Cheltuieli eligible

**Active ce pot fi luate în considerare la stabilirea costurilor eligibile finanţabile**

- **Instalaţii/echipamente specifice pentru întreprinderi din industrie**, în scopul obţinerii de economii de energie primară, pe baza auditului și bilanţului energetic (de exemplu: motoare, transformatoare, compresoare de aer, pompe, instalaţii/echipamente/sisteme de ventilaţie, sisteme de încălzire/răcire, boilere, arzătoare, schimbătoare de cǎldură, pompe de căldură (*tbd*), convertoare de frecvenţă, baterii de condensatoare, sisteme integrate de management al consumului de energie şi altele);

- **Construcţii aferente procesului industrial** care face obiectul proiectului de eficienţă energetică (dar numai în scopul funcționării corecte a echipamentelor/instalațiilor).

### 1.3.3. Pentru a se asigura conformitatea măsurii cu Orientările tehnice privind aplicarea principiului de „a nu aduce prejudicii semnificative” (2021/C58/01), cererile de proiecte vor exclude următoarea listă de activități:

(i) activitățile legate de combustibili fosili, inclusiv utilizarea în aval[[2]](#footnote-2) (cu excepția proiectelor care au ca obiect generarea de energie electrică și/sau termică, precum și a infrastructurii conexe de transport și distribuție pe gaze naturale, care respectă condițiile prevăzute în Anexa III la Orientările tehnice privind aplicarea principiului de „a nu aduce prejudicii semnificative” (*tbd*)),

(ii) activitățile din cadrul sistemului UE de comercializare a certificatelor de emisii (ETS) cu emisii preconizate de gaze cu efect de seră care nu sunt mai mici decât valorile de referință relevante[[3]](#footnote-3),

(iii) activitățile legate de depozite de deșeuri, incineratoare[[4]](#footnote-4) și instalații de tratare mecano­biologică a deșeurilor[[5]](#footnote-5),

(iv) activitățile în cadrul cărora eliminarea pe termen lung a deșeurilor poate dăuna mediului.

|  |
| --- |
| **Activitățile și acțiunile eligibile**  Activitățile și acțiunile din proiect sunt eligibile numai dacă se face dovada respectării indicatorilor stabiliți și angajați de aplicant, în baza **auditului energetic inițial**, și care se referă cel puțin la economia de energie și reducerea GES **cu cel puțin 30% față de anul 2021** la nivelul conturului energetic al proiectului evaluat, la finalul perioadei de monitorizare a indicatorilor de rezultat, **conform Studiului de fezabilitate,** respectând prevederile DNSH și condițiile privind eligibilitatea cheltuielilor din ghid. |

Alte activităţi decât cele de mai sus pot fi considerate eligibile, dacă solicitantul dovedeşte necesitatea acestora în vederea realizării măsurii de eficienţă energetică şi sunt în conformitate cu obiectivele investiției, prin realizarea indicatorilor din auditul energetic, respectiv cu Orientările tehnice privind aplicarea principiului de „a nu aduce prejudicii semnificative” (2021/C58/01).

### 1.3.4. Activități generale eligibile

|  |
| --- |
| * **Cheltuielile cu proiectarea tehnică de detaliu**, conform HG nr. 907/2016 * **Cheltuieli pentru investiţia de bază:** construcţii şi instalaţii aferente proiectului, Achiziție utilaje, echipamente tehnologice şi funcţionale, Montaj utilaje, echipamente tehnologice şi funcţionale * **Costurile cu asistenţă tehnică din partea proiectantului pe perioada de execuţie a lucrărilor** * **Costurile cu dirigenţie de şantier** |

**Toate activitățile de pregătire a proiectului, inclusiv echipamente și elemente care sunt propuse pentru finanțare vor începe doar după depunerea cererii de finanțare, în vederea respectării principiului „demarării lucrărilor”.**

|  |
| --- |
| **Atenție!**  În scopul asigurării unei identităţi vizuale armonioase şi pentru respectarea unitară a regulilor privind vizibilitatea, beneficiarii vor trebui să aplice cel puțin măsuri minime obligatorii privind finanțarea proiectului din bugetul PNRR, conform secțiunii 3.5 Comunicare din cadrul PNRR.  Activitățile de comunicare vor fi adaptate din punct de vedere al valorii, frecvenței și complexității, în funcție de specificitatea proiectului gestionat de beneficiar. În toate activitățile de comunicare va fi afișată corect și vizibil emblema UE, sigla Guvernului României și sloganul prevăzut de regulament: „PNRR. Finanțat de Uniunea Europeană – Următoarea Generație UE”. |

Cheltuielile aferente activităților de informare și publicitate se vor realiza în conformitate cu prevederile Manualului de Identitate Vizuală al PNRR, elaborat de Ministerul Investițiilor și Proiectelor Europene.

1.4. Tipuri de solicitanţi eligibili

Solicitanții eligibili sunt:

1. **Operatori economici** - microîntreprinderi, întreprinderi mici și mijlocii, dar și întreprinderi mari, entități cu personalitate juridică înregistrate în România și care activează în conformitate cu legislaţia națională în domeniu, pe teritoriul României, respectând condiția înregistrării la ONRC.

**Temei**

- Legea nr. 31/1990 privind societățile republicată, cu modificările şi completările ulterioare

- Legea nr. 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare

- Legea nr. 186/2013 privind constituirea şi funcţionarea parcurilor industriale, cu modificările și completările ulterioare (*tbd*).

1.5. Indicatori

Toate proiectele vor demonstra contribuţia la indicatorul de rezultat și la ținta prevăzută în PNRR.

| ID | Indicatori obligatorii la nivel de proiect | Unitate de măsură |
| --- | --- | --- |
| Indicatorul I.1 | Economii în consumul de energie primară[[6]](#footnote-6) -30% pe conturul proiectului | MWh /an (%) |
| Indicatorul I.2 | Reducerea gazelor cu efect de seră, directe și indirecte: Scădere estimată a gazelor cu efect de seră -30% pe conturul proiectului | Echivalent tone de CO2/an (%) |
| Indicatorul I.3 | Reducerea intensității energetice | tep/mii lei (%) |

**Definițiile indicatorilor și indicații privind cuantificarea acestora**

**Indicatorul I.1** = Economii în consumul anual de energie primară

Formula de calcul: Diferența dintre valoarea consumului anual de energie primară, exprimată în MWh pentru anul ulterior implementării proiectului și anul 2021, evidențiată la nivel de contur energetic în care se fac investițiile.[[7]](#footnote-7)

**Indicatorul I.2** = Scăderea anuală a cantității de emisii de gaze cu efect de seră, ulterior implementării proiectului, ca urmare a creșterii eficienței energetice.

Formula de calcul: Diferența dintre cantitatea de emisii de gaze cu efect de seră, redusă ca urmare a scăderii consumului de energie în anul ulterior implementării proiectului și în anul 2021, cu impact în reducerea emisiilor de gaze cu efect de seră, exprimat în echivalent tone de CO2.

Emisiile de CO2 se vor calcula prin utilizarea factorului de emisii din Anexa VI a Regulamentului (UE) nr. 601/2012 privind monitorizarea și raportarea emisiilor de gaze cu efect de seră în conformitate cu Directiva 2003/87/CE a Parlamentului European și a Consiliului (în functie de combustibilul utilizat), care se înmulțește cu energia economisită propusă a se obține anual prin proiect, până la finalul perioadei de sustenabilitate a proiectului (măsurată în MWh). Pentru energia electrică economisită, factorul de emisii utilizat este 0,33 tone CO2/MWh.

**Indicatorul I.3** = estimarea cantității de energie necesare pe unitate de producție sau activitate pentru care se solicita finanțare, astfel încât utilizarea unei cantități mai mici de energie pentru a produce un produs reduce intensitatea energetică per produs .

Formula de calcul: raportul anual dintre cantitatea de energie utilizată și producția sau activitatea proprie actuală a operatorului economic.

|  |
| --- |
| Toti indicatorii vor respecta criteriul diferenței dintre anul de referintă 2021 și reducerea cu cel puțin 30% la finalul perioadei de monitorizare a indicatorilor de rezultat, din totalul celor 5 ani de monitorizare, din momentul în care proiectul pentru care s-a obținut finanțare devine operațional, la nivelul conturului energetic al proiectului evaluat prin auditul energetic inițial.  Fiecare interval procentual suplimentar de reducere peste indicele minim de 30% și angajat conform auditului inițial de către aplicant, va fi punctat cu un număr adițional de puncte, conform Grilei tehnico-economice, anexa nr. 1 la Schema de ajutor de stat.  Toate evoluțiile valorice ale economiilor de energie, GES și intensității energetie se vor justifica prin audituri energetice.  **Atenție!**  Reducerea emisiilor indirecte și directe de GES va fi monitorizată prin intermediul platformei informatice pentru centralizarea și analiza consumului de energie, puse la dispoziție de Ministerul Energiei. |

1.6. Alocarea stabilită pentru apelul competitiv

Bugetul total estimat al schemei este echivalentul în lei a sumei de **62.000.000 euro**, fonduri europene nerambursabile asigurate prin Mecanismul de Redresare și Reziliență în cadrul Planului Național de Redresare și Reziliență – Componenta C.6 Energie[[8]](#footnote-8). În anul 2022 se va organiza primul apel competitiv. În cazul în care bugetul schemei de ajutor de stat nu se consumă integral după primul apel sau nu se ating țintele angajate, Ministerul Energiei va organiza un nou apel pentru suma rămasă neutilizată.

Conform art. 24 alin. (1) din Ordonanța de urgență nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, aprobată prin Legea 178/2022, în scopul atingerii jaloanelor și țintelor asumate prin PNRR, Ministerul Energiei, în calitate de coordonator de reforme și investiții cuprinse în Componenta C6 - Energie, poate solicita anticipat și justificat depășirea cu până la 30% a sumelor alocate în euro aferente PNRR C6 I5 conform art. 24 din OUG nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență.

1.7. Valoarea maximă a finanțării din fonduri europene

Pentru proiectele finanțate prin PNRR C6 I5 – Asigurarea eficienței energetice în sectorul industrial, se va respecta schema de ajutor de stat pentru investiţii în favoarea măsurilor de eficienţă energetică – art. 38 din GBER, exceptată de la notificare.

|  |
| --- |
| **Intensitatea ajutorului de stat de până la 60% din costurile eligibile**  Intensitatea ajutorului este de 30% din costurile eligibile.    Intensitatea ajutorului poate fi majorată cu 30% în cazul ajutoarelor acordate întreprinderilor mici şi cu 10% în cazul ajutoarelor acordate întreprinderilor mijlocii.  Pentru investiţiile situate în zone asistate care îndeplinesc condiţiile prevăzute la articolul 107 alineatul (3) litera (a) din TFUE, intensitatea ajutorului va fi majorată cu 15%, pentru investiţiile situate în zone asistate care îndeplinesc condiţiile prevăzute la articolul 107 alineatul (3) litera (c) din TFUE, intensitatea ajutorului va fi majorată cu 5%, conform Orientările privind ajutoarele de stat regionale (2021/C 153/01).  Harta ajutoarelor regionale pentru România (1 ianuarie 2022 ­ 31 decembrie 2027) conform **Hotărârii Guvernului nr. 311/2022 privind intensitatea maximă a ajutorului de stat regional în perioada 2022-2027 pentru investiţii iniţiale**.  Cumulat, intensitatea ajutorului de stat nu va depăși 60% din costurile eligibile. |

Ajutorul din prezenta măsură se acordă în lei sub forma rambursării cheltuielilor efectuate şi nu poate depăşi 1.200.000 Euro pentru fiecare proiect, echivalent în lei la cursul de schimb valutar de 4,9195 lei/euro, conform Acordului de tip operațional semnat de Comisia Europeana și România la data de 25 mai 2022.

Diferenţa până la valoarea totală a proiectului, în vederea asigurării sustenabilității acestuia, operaționalizării și respectării indicatorilor asumați, pe toată perioada implemetării și monitorizării se asigură de către beneficiar. Acesta trebuie să aducă o contribuţie financiară pentru diferenţa până la totalul costurilor proiectului fie din resurse proprii, fie din surse atrase, sub o formă care să nu facă obiectul nici unui ajutor public.

Cererile de finanțare depuse se vor prioritiza în funcție de punctajul obținut conform Grilei de evaluare tehnico-economică, în limita bugetului alocat prezentei măsuri.

1.8. Condiții privind ajutorul de stat

### 1.8.1. Sprijinul financiar

Sprijinul financiar se va acorda solicitanților eligibili în conformitate cu regulile ajutorului de stat în baza **prevederilor** art. 38 - **Ajutoarele pentru investiții în favoarea măsurilor de eficiență energetică**, din Regulamentul (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din Tratat.

**Ajutorul nu se acordă unei întreprinderi care se află în dificultate** în conformitate prevederile art. 2 pct. 18 din Regulamentul (UE) nr. 651/2014, cu modificările și completările ulterioare.

|  |
| --- |
| 1.8.2. Costurile eligibile sunt costurile suplimentare de investiții necesare atingerii unui nivel mai ridicat de eficiență energetică. |
| **I. Costurile eligibile sunt costurile suplimentare de investiții necesare atingerii unui nivel mai ridicat de eficiență energetică.** Acestea sunt determinate după cum urmează:  (a) în cazul în care costurile investiției în eficiența energetică pot fi identificate ca investiție separată în costurile totale de investiții, aceste costuri legate de eficiența energetică constituie costurile eligibile;  (b) în toate celelalte cazuri, costurile investiției în eficiența energetică sunt identificate prin raportare la o investiție similară, a cărei eficiență energetică este mai redusă și care ar fi fost realizată în mod credibil în absența ajutorului. Diferența dintre costurile aferente celor două investiții permite identificarea costurilor legate de eficiența energetică și constituie costurile eligibile.  Costurile care nu sunt direct legate de obținerea unui nivel mai ridicat de eficiență energetică nu sunt eligibile.  Astfel, în vederea conformării acestor prevederi, solicitantul va justifica faptul că implementarea proiectului va conduce la depășirea standardelor Uniunii deja adoptate, chiar dacă acestea nu au intrat încă în vigoare, având in vedere următoarea definiție a standardelor Uniunii:  a) un standard obligatoriu al Uniunii care stabilește nivelurile care trebuie atinse în materie de mediu de către întreprinderile individuale;  sau  (b) obligaţia în temeiul Directivei 2010/75/UE a Parlamentului European și a Consiliului (1) de a utiliza cele mai bune tehnici disponibile (BAT) și de a garanta că nivelurile de emisie a poluanţilor nu sunt mai ridicate decât nivelurile care s-ar fi înregistrat prin aplicarea BAT; în cazurile în care nivelurile emisiilor asociate BAT au fost definite în actele de punere în aplicare adoptate în temeiul Directivei 2010/75/UE, acele niveluri se vor aplica în sensul prezentului regulament, dacă nivelurile respective sunt exprimate ca interval, se va aplica limita în care se atinge BAT pentru prima dată.  Solicitantul va prezenta scenariul contrafactual (o investiţie similară, a cărei eficienţă energetică este mai redusă și care ar fi fost realizată în mod credibil în absenţa ajutorului), costurile unui astfel de proiect, pentru a putea fi identificate costurile eligibile pentru ajutor de stat și vor specifica și demonstra încadrarea investiției pentru care solicită ajutorul de stat în cerințele auditului energetic inițial și completarea fișei privind scenariul contrafactual.  În cazul în care costurile investiţiei în eficienţa energetică pot fi identificate ca o investiţie separată în costurile totale de investiţie, solicitantul va justifica în mod credibil de ce în cazul acestei investiții nu poate prezenta un scenariu contrafactual (o investiţie similară, a cărei eficienţă energetică este mai redusă și care ar fi fost realizată în mod credibil în absenţa ajutorului). Scopul comparării investiției planificate cu o investiție de referință este acela de a se asigura că ajutorul este acordat numai pentru a acoperi costurile care rezultă din nivelul mai ridicat de eficiență energetică, deoarece alte costuri sunt excluse, așa cum se prevede în mod clar la paragraful 2 al articolului 38 din Regulament. Acesta nu vizează acoperirea cheltuielilor pe care întreprinderea le-ar fi avut oricum de suportat atunci când îsi înlocuiește, reînnoiește sau extinde echipamentul.  Prin urmare, în funcție de intervenția în domeniul eficienței energetice, trebuie să se identifice corect costurile eligibile si să se aplice scenariul contrafactual corect.  De exemplu, în cazul înlocuirii unui cazan, situația contrafactuală ar fi aceea de a investi într-un cazan mai puțin eficient din punct de vedere energetic. În acest caz, diferența dintre investiția într-un cazan eficient din punct de vedere energetic și cea într-un cazan mai puțin eficient din punct de vedere energetic constituie costurile eligibile.  Toate categoriile de beneficiari vor completa modulul privind scenariul contrafactual din cererea de finanțare, astfel:   * se identifică o investiție alternativă mai puțin ecologică și care rezultă în economii de energie mai mici, care ar fi realizată în mod plauzibil fără ajutor (investiția de referință); diferența de cost dintre investiția efectivă și cea de referință va constitui costurile eligibile, * în ceea ce privește echipamentele tehnologice, investiția de referință ar trebui să fie similară ca dimensiune și capacitate cu cea planificată, * cheltuielile nu sunt eligibile în temeiul articolului 38 din Regulamentul (UE) nr. 651/2014 în cazul în care sunt întreprinse îmbunătățiri doar pentru a asigura conformitatea cu standardele Uniunii; acestea se vor conforma prevederilor punctului 1.3.4. din prezentul ghid.   **II.** Conform art. 2 punct 103 din Regulamentul (UE) nr. 651/2014, eficiența energetică este definită ca fiind o cantitate de energie economisită determinată prin măsurarea și/sau estimarea consumului înainte și după implementarea unei măsuri de îmbunătățire a eficienței energetice, asigurând în același timp normalizarea condițiilor externe care afectează consumul de energie.  În vederea justificării costurilor eligibile, solicitantul va analiza, în auditului energetic inițial, încadrarea echipamentelor solicitate pentru a fi finanțate din prezenta măsură, în această categorie. Echipamentele care nu demonstrează prin audit energetic condiția de economisire de energie în raport cu cea consumată în anul anterior finanțării, la nivelul întreprinderii, nu sunt eligibile. |
| \***Nu se acordă ajutoare în temeiul prezentei scheme în cazul în care îmbunătăţirile eficienței energetice la nivelul întreprinderilor sunt realizate pentru a se asigura respectarea de către acestea a standardelor Uniunii deja adoptate, chiar dacă acestea nu au intrat încă în vigoare. Aceasta constituie condiție de eligibilitate a proiectelor.**  **Cu toate acestea, dacă solicitantul nu respectă toate standardele care îi sunt aplicabile, Ministerul Energiei va verifica dacă proiectul de eficiență energetică pentru care se solicită ajutorul nu ar fi necesar pentru ca beneficiarul să respecte standardele adoptate la nivelul UE. În cazul în care un proiect este necesar pentru a respecta un standard al Uniunii, beneficiarul ar fi obligat să realizeze oricum proiectul respectiv (sau un proiect echivalent), iar ajutorul nu ar avea niciun efect stimulativ. Prin urmare, un astfel de proiect nu este eligibil în cadrul prezentei măsuri.**  **În acest sens, aplicantul va analiza în proiect respectarea prevederilor incidente Deciziilor Comisiei Europene privind cele mai bune tehnici disponibile la nivelul categoriei de echipament pentru care se solicită finanțare, Deciziilor de punere în aplicare ale Comisiei Europene, în temeiul Directivei 2010/75/UE a Parlamentului European și a Consiliului, demonstrând aceasta prin fișele tehnice de catalog ale echipamentelor din proiect, atașate SF.** |

### 1.8.3. Condițiile ce trebuie respectate din punct de vedere al conformării cu prevederile legale referitoare la ajutorul de stat sunt următoarele:

* Solicitanţii de finanţare vor completa anexa nr. 2 la schema de ajutor de stat, referitoare la conformitatea cu regulile de ajutor de stat.

#### **🡺** 1. Efectul stimulativ şi principiul demarării lucrărilor

În conformitate cu art. 2 alin. 23 şi art. 6 alin.1 şi 2 din Regulamentul (UE) nr. 651/2014, ajutoarele de stat acordate pentru proiecte în prezenta schema vor fi acordate doar în cazul în care acestea au **efect stimulativ şi respectă principiul demarării lucrărilor**.

**,,Efectul stimulativ”** înseamnă depunerea de către beneficiar furnizorului de ajutor de stat a unei cereri de finanțare în cadrul apelului și completarea modulelor corespunzătoare din aceasta.

**„Demararea lucrărilor”** înseamnă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau instalarea unui echipament esențial, oricare alt angajament esențial prin care investiția devine ireversibilă. Achiziția de terenuri și lucrările pregătitoare, cum ar fi obținerea avizelor/autorizatiilor și realizarea studiilor de fezabilitate, nu sunt considerate drept demarare a lucrărilor. În cazul preluărilor de întreprinderi, „demararea lucrărilor” corespunde datei dobândirii activelor direct legate de unitatea preluată.

Solicitanții vor avea în vedere justificarea efectului stimulativ al finanţării solicitate şi respectarea principiului privind demararea lucrărilor în cazul proiectului propus spre finanțare. Efectul stimulativ se va justifica prin demonstrarea progreselor realizate prin implementarea investiției (economii de energie, caracteristici superioare ale echipamentelor etc.)

Activitățile proiectului începute înainte de data depunerii cererii de finanțare pentru finanțare la Ministerul Energiei (precum lucrări pregătitoare, obținerea avizelor și autorizațiilor și realizarea studiilor de fezabilitate, precum și a studiilor tehnice stabilite de standarde şi normative pentru pregătirea proiectului), nu sunt considerate drept demarare/începere a lucrărilor și nu sunt eligibile pentru finanțare.

Solicitantul va completa în acest sens formularul privind Conformitatea cu prevederile Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din Tratat, respectiv anexa nr. 2 la schema de ajutor de stat.

În cazul în care costurile investiţiei în eficienţa energetică nu pot fi identificate ca o investiţie separată în costurile totale de investiţie, solicitanţii de ajutor de stat vor prezenta, alături de proiectul propus spre finantare, și o investiţie similară, a cărei eficienţă energetică este mai redusă decat cea a proiectului pentru care solicită finanțare, și care ar fi fost realizată în mod credibil în absenţa ajutorului, ceea ce este descris ca fiind **„scenariul contrafactual”.**

Solicitantul nu poate începe activităţile proiectului înainte de depunerea cererii de finanțare, și va trebui să respecte condițiile de eligibilitate a cheltuielilor prevăzute în ghid și prevederile conexe ale acestora. . În acest sens, activele sau acțiunile care sunt propuse pentru finanțare sau proiectul integral, după caz, pentru care se solicită finanțare și care sunt eligibile pentru decontare, nu se vor începe decât după depunerea cererii de finanțare, în vederea respectării principiului „demarării lucrărilor”.

În cazul în care activitățile ce reprezintă „demararea lucrărilor”, conform definiției prezentate anterior, sunt demarate înainte ca solicitantul să fi depus cererea de finanțare în cadrul apelului, întregul proiect nu este eligibil pentru finanțare și va fi respins.

|  |
| --- |
| **Atenție!**  Având în vedere caracterul concurențial al acestui apel, reiterăm faptul că depunerea cererii de finanțare nu implică automat selectarea acesteia spre finanțare. |

#### 

#### **🡺** 2. Intensitatea ajutorului de stat în cadrul prezentei măsuri

Valoarea ajutorului de stat nu va depăşi pragul de 1.200 000 EUR pentru o întreprindere, pentru un proiect de investiții, propus și fundamentat prin raportul de audit energetic.

Această valoare reprezintă costurile eligibile ale proiectului și nu va depăși 30% din valoarea cheltuielilor eligibile rezultate urmare a aplicării scenariului contracfactual, la care se adaugă bonusurile conform punctului 1.7 din prezentul ghid.

* Se vor identifica în mod clar în fișa privind cheltuielile eligibile din Cererea de finanțare și în Bugetul de cheltuieli aferent proiectului

#### 🡺 3. Cumulul ajutorului de stat

Pentru acelaşi beneficiar şi aceleaşi cheltuieli eligibile în program, în domeniul eficienței energetice, ajutorul de stat acordat prin prezenta schemă nu se poate cumula cu alt ajutor de stat acordat, inclusiv de minimis.

#### 🡺 4. Neeligibile

Nu sunt eligibile întreprinderile care își desfășoară activitatea în sectorul pescuitului și acvaculturii, astfel cum sunt reglementate de Regulamentul (UE) nr. 1379/2013 al Parlamentului European și al Consiliului.

* Se va demonstra prin completarea în cererea de finanțare a codului CAEN pentru care se solicită finanțare.

Capitolul 2. Reguli pentru acordarea finanţării

**Verificarea administrativă și a eligibilității cererilor de finanțare depuse în cadrul apelului competitiv va presupune următoarele aspecte:**

* + se verifică dacă proiectul a fost depus în condițiile specificate în prezentul ghid;
  + se are în vedere completarea cererii de finanțare și a anexelor, valabilitatea documentelor, precum și respectarea criteriilor de eligibilitate menționate în prezentul ghid;
  + pentru a fi declarat eligibil solicitantul trebuie să îndeplinească cumulativ criteriile de eligibilitate a solicitantului, a proiectului și a cheltuielilor, prin respectarea criteriilor din prezentul ghid și depunerii corespunzătoare a tuturor documentelor prevăzute la Capitolul 3;
  + în procedura de verificare a eligibilității proiectului se va avea în vedere, printre altele, și respectarea **principiul DNSH (,,Do No Significant Harm”)** luând în considerare analiza DNSH anexată la componenta C.6 Energie din PNRR (https://mfe.gov.ro/pnrr/) la măsura de investiții I.5 și Orientările tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență (2021/C 58/01), ce pot fi accesate la adresa:

<https://eur-lex.europa.eu/legal-content/RO/TXT/PDF/?uri=CELEX:52021XC0218(01)&from=EN>

* Se va complete Anexa 5, Grila de evaluare administrativă a proiectului.

După finalizarea procesului de verificare administrativă și a eligibilității tuturor cererilor de finanțare depuse în cadrul apelului competitiv, ME va publica lista cu solicitanții acceptați pentru finanțare, respectiv cu solicitanții respinși.

2.1. Eligibilitatea solicitantului

**A.** Solicitanţii trebuie să îndeplinească următoarele condiţii de natură juridică:

1. Solicitantul se încadrează într-una dintre categoriile: microîntreprindere / întreprindere mică/întreprindere mijlocie/ întreprindere mare/, anume operatori economici care își desfășoară activitatea în România și sunt înregistrați la ONRC.

Se probează prin:

* Solicitantul va completa anexa nr. 1 - cererea de finanțare – secțiunea Declaraţia privind tipul întreprinderii

|  |
| --- |
| **Atenție!**  Societatea legal constituită în România, cu personalitate juridică conform legislației naționale în domeniu, precum și filialele legal constituite, pot depune cererea de finanțare în cadrul prezentei scheme, în vederea finanțării.  Sucursalele, agențiile, punctele de lucru și alte asemnea sedii, fără personalitate juridică, nu vor fi eligibile, decât prin depunerea cereri de finanțare de către societatea în cadrul căreia au fost înființate, cu respectarea prevederilor paragrafului anterior. |

1. Solicitantul este societate legal constituită, înregistrată la ONRC în România şi îşi desfăşoară activitatea în România la momentul depunerii cererii de finanţare.

În acest sens se va completa Anexa nr. 1.

Încadrarea conform datelor unei întreprinderi, în cazurile în care aceasta este parteneră şi/sau legată cu o altă întreprindere, conform prevederilor legale, se va realiza în conformitate cu prevederile Legii nr. 346/2004 privind stimularea înființării și dezvoltării întreprinderilor mici și mijlocii, cu modificările şi completările ulterioare și ale Legii nr. 31/1990 privind societățile, republicată, cu modificările şi completările ulterioare, având în vedere specificațiile Ghidului privind definirea IMM-urilor, elaborat de Comisia Europeană, disponibil la adresa:

<https://eur-lex.europa.eu/legal-content/RO/TXT/?uri=celex%3A32003H0361>

Pentru întreprinderile care au cel puţin un exerciţiu financiar încheiat, categoria întreprinderii se va stabili luând în considerare datele întreprinderilor din ultimul exerciţiu financiar pentru care s-au depus şi s-au înregistrat situaţiile financiare la organul fiscal competent.

**B.** Solicitantul **nu** este eligibil dacă se încadrează într-una din situaţiile de mai jos:

1. este în incapacitate de plată/în stare de insolvenţă conform prevederilor Legii nr. 85/2014 privind procedurile de prevenire a insolvenței și de insolvență, cu modificările şi completările ulterioare, după caz;
2. este în stare de faliment, lichidare, are afacerile conduse de un administrator judiciar sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege, ori face obiectul unei proceduri legale pentru declararea sa în stare de faliment, lichidare, conducerea afacerilor de un administrator judiciar;
3. nu şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, în conformitate cu prevederile legale în vigoare în România;
4. este declarat într-o situaţie gravă de încălcare a prevederilor legislaţiei privind achiziţiile publice şi/sau a obligaţiilor asumate printr-un contract/acord de finanţare din fonduri publice;
5. Solicitantul/reprezentantul legal al Solicitantului a suferit condamnări definitive datorate unei conduite prefesionale îndreptată împotriva legii, decizie formulată de o autoritate de judecată ce are forţă de res judicata;
6. Solicitantul/reprezentantul legal al Solicitantului a fost subiectul unei judecăţi de tip res judicata pentru fraudă, corupţie, implicarea în organizaţii criminale sau în alte activităţi ilegale, în detrimentul intereselor financiare ale Comunităţii Europene;
7. face obiectul unei decizii de recuperare neexecutate a Consiliului Concurenţei, a Comisiei Europene, a unui furnizor/administrator de ajutor de stat sau a instanței, prin care un ajutor de stat a fost declarat ilegal şi incompatibil cu piaţa internă;
8. este o întreprindere în dificultate, respectiv se află în cel puțin una dintre situațiile prevăzute la art. 2, punctul 18 din Regulamentul (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.

Se probează prin:

* + Cerera de finanțare, modulul: categoria întreprinderii
  + Declaraţia privind conformitatea cu ajutorul de stat (anexa nr. 2 la schema de ajutor de stat)
  + Certificatul de atestare fiscală

**C**. Reprezentantul legal al solicitantului, inclusiv membrii Unității de Implementare a Proiectului (UIP) sau echipa de proiect, nu se află în situaţie de conflict de interese, astfel cum este definit de legislaţia naţională.

* Declaraţia privind conflictul de interese, anexa nr. 7

**D**. Solicitantul demonstrează capacitate de management de proiect și capacitate tehnică pentru susținerea activităților proiectului, prin informații privind UIP/echipa de proiect.

Se probează cu:

* anexa nr. 1, sectiunea privind UIP/echipa de proiect a solicitantului și completarea datelor din secțiunea anexei nr. 1.

|  |
| --- |
| Obligația constituirii UIP (Unitatea de Implementare a Proiectelor) se aplică întreprinderilor mijlocii și societăților comerciale constituite în baza Legii nr. 31/1990 (întreprinderi mari).  Obligația constituirii echipei de proiect se aplica categoriei microîntreprinderilor și întrepinderilor mici.  La nivelul ambelor structuri se va desemna persoana de contact, în persoana reprezentantului legal al întreprinderii sau alt reprezentant cu atribuții de decizie.  Ambele structuri sus-mentionate se pot constitui atât din personal intern/încadrat, cat si extern întreprinderii.  Fiecare structură va cuprinde în mod obligatoriu și personal tehnic acreditat. |

**E**. a) Solicitantul demonstrează capacitatea financiară pentru implementarea proiectului printr-o cifră de afaceri înregistrată în ultimii doi ani fiscali sau ultimul an fiscal după caz, în corespondență cu anul constituirii:

- în valoare minim egală cu valoarea grantului solicitat, pentru întreprinderile mijlocii și mari;

- în proporție de 50% din valoare grantului solicitat, pentru aplicanții din categoria microîntreprinderilor și întrepinderilor mici.

b) Dacă solicitantul nu îndeplineşte criteriul privind cifra de afaceri, trebuie să dovedească accesul la o linie de credit valabilă pe durata de implementare a proiectului care să dovedească capacitate financiară conform paragrafului a), printr-o scrisoare de confort angajantă emisă de o instituţie bancară. De asemenea, își va asuma acoperirea sumelor aferente cheltuielilor neeligibile aferente proiectului.

Probează cu:

* + Situațiile financiare/bilanț contabil se vor aproba conform procedurii interne a întreprinderii (anexa nr. 1 ) privind asumarea acoperirii sumelor aferente cheltuielilor neeligibile din proiect.
  + De asemenea, contractul de credit sau scrisoarea de confort angajantă, emise de o institutie financiară sau bancară din Romania, în cazul în care nu îndeplinește condițiile capacității financiare

Întreprinderile cu activitate de mai puţin de 2 ani vor depune aceste documente pentru exerciţiile financiare încheiate.

F. Solicitantul justifică necesitatea finanţării proiectului prin ajutor de stat (efectul stimulativ, scenariul contrafactual, conformarea normelor de ajutor de stat).

Se probează prin:

* Anexa nr.1 (date privind finanțări anterioare obținute de solicitant și conformitatea cu regulile de exceptare de la notificare a ajutorului de stat),
* Declaraţia privind conformitatea cu ajutorul de stat din anexa nr.2 la schema de ajutor de stat,
* Nu a demarat lucrările înaintea depunerii cererii de finanțare în platforma electronică dedicată măsurii I5.
* Solicitantul va prezenta scenariul contrafactual (o investiţie similară, a cărei eficienţă energetică este mai redusă și care ar fi fost realizată în mod credibil în absenţa ajutorului), costurile unui astfel de proiect, pentru a putea fi identificate costurile eligibile pentru ajutor de stat, conform punctului 1.8.2.

G. Să nu beneficieze, până la data solicitării ajutorului de stat din prezenta măsură, de alte ajutoare de stat sau de minimis pentru aceleași cheltuieli eligibile în prezenta măsură, în domeniul eficienței energetice.

H. Solicitantul se angajează să aplice măsurile de îmbunătățire a eficienţei energetice, instalarea echipamentelor pentru care a obținut finanțare și realizarea indicatorilor, conform auditului energetic inițial, în proiectul pentru care se solicită finanţare prin Investiția I5, în perioada de monitorizare, calculat de la momentul operaționalizării proiectului.

Se probează prin:

* Raportul de audit energetic inițial şi Studiul de fezabilitate, în corelare cu secţiunea Sustenabilitate din Cererea de finanţare

I. Solicitantul respectă prevederile Legii nr. 121/2014 privind eficienţa energetică privind obligația legală de transmitere a chestionarului de analiză energetică la autoritatea abilitată, conform prevederilor legale, a programului de îmbunătăţire a eficienţei energetice, precum şi dovada contractului/colaborării cu un auditor/manager energetic atestat, conform categoriei căreia aparține aplicantul, încadrată de prevederile Legii nr 121/2014.

* Se va face dovada la momentul înscrierii prin transmiterea numărului de înregistrare al raportului de la autoritatea competentă /dovada scanată a raportului și evidențierea datei înregistrării in cadrul întreprinderii

J) Solicitantul va justifica faptul că implementarea proiectului va conduce la depasirea standardelor Uniunii deja adoptate, chiar dacă acestea nu au intrat încă în vigoare, având în vedere definiția standardelor Uniunii prevăzută la punctul 1.8.2.

2.2. Eligibilitatea proiectului

Proiectele depuse în cadrul Investiția I5 Asigurarea eficienței energetice în sectorul industrial trebuie să respecte următoarele condiții:

Proiectul se încadrează în categoriile de acțiuni finanțabile menţionate în PNRR, Pilonul I. Tranziția verde – Componenta C6. Energie, Investiția I5 Asigurarea eficienței energetice în sectorul industrial, definite în prezentul ghid al solicitantului, demonstrează contribuția la rezultatele PNRR, respectă principiul DNSH (,,Do No Significant Harm”), legislația Uniunii Europene și legislația națională relevantă privind protecția mediului.

a) Proiectul cuprinde acțiuni eligibile din cele enumerate la secțiunea Acțiuni eligibile din prezentul ghid sau pentru care se face dovada contribuției la obiectivele PNRR – Investiția 5, urmărind indicatorii din auditului energetic pentru anul în anul anterior finanțării (va identifica cel puțin indicatorii principali privind economia de consum, reducerea GES și a intensității energetice la nivelul întreprinderii), raportat la auditul energetic inițial, în care se angajează valorile indicatorilor privind economia de consum, reducerea GES și a intensității energetice la nivelul întreprinderii, pentru perioada derularii proiectului și cuantificați la sfârșitul perioadei de monitorizare a indicatorilor de rezultat ( din totalul de 5 ani de monitorizare), de la operaționalizarea acestuia, prin reducerea cu minim 30 % a acestor valori, raportat la anul de referință;

Pentru a se asigura conformitatea măsurii cu Orientările tehnice privind aplicarea principiului de „a nu aduce prejudicii semnificative” (2021/C58/01), cererile de proiecte vor exclude următoarea listă de activități:

(i) activitățile legate de combustibili fosili, inclusiv utilizarea în aval, (cu excepția proiectelor care au ca obiect generarea de energie electrică și/sau termică, precum și a infrastructurii conexe de transport și distribuție pe gaze naturale, care respect condițiile prevăzute în anexa III la Orientările tehnice privind aplicarea principiului de „a nu aduce prejudicii semnificativ),

(ii) activitățile din cadrul sistemului UE de comercializare a certificatelor de emisii (ETS) cu emisii preconizate de gaze cu efect de seră care nu sunt mai mici decât valorile de referință relevante

(iii) activitățile legate de depozite de deșeuri, incineratoare și instalații de tratare mecano­biologică a deșeurilor

(iv) activitățile în cadrul cărora eliminarea pe termen lung a deșeurilor poate dăuna mediului.

b) Proiectul este implementat pe teritoriul României;

c)Proiectul respectă perioada de implementare a proiectului, urmată de perioada de monitorizare, la sfârșitul căreia se vor realiza indicatorii de rezultat, urmată de perioada de monitorizare în care se va urmări rentabilitatea și menținerea funcționalității echipamentelor instalate prin program, precum și sustenabilitatea rezultatelor obținute;

d)Proiectul cuprinde acțiuni eligibile din cele enumerate la secțiunea Acțiuni eligibile din prezentul ghid;

e)proiectul respectă principiului “demararea lucrărilor” prevăzut la art. 2 din Regulamentul (UE) nr. 651/2014. Toate activitățile legate de proiect (Studiul de fezabilitate, achiziția de teren, etc.) pot fi realizate de la data la care solicitantul depune oferta pentru finanțare la Ministerul Energiei, cu respectarea principiului “demararea lucrărilor”;

f)Proiectul respectă principiul “efectului stimulativ” conform prevederilor art. 6 alin. 1 și 2 din Regulamentul (UE) nr. 651/2014;

g)Durata de implementare a proiectului este cuprinsă între momentul semnării contractelor de finanțare și momentul operaționalizării investiției, la care se adaugă, dacă este cazul, și perioada de desfășurare a activităților Proiectului, după depunerea cererii de finanțare și înainte de semnarea Contractului de Finanțare, conform regulilor de eligibilitate;

* Cererea de finanțare
* Bugetul cheltuielilor eligibile

h)Informaţiile din Cererea de finanțare şi anexele acesteia sunt corelate cu informaţiile din studiul de fezabilitate elaborat în baza H.G. nr. 907/2016, conform anvergurii și profilului investiției;

i)Valoarea ajutorului de stat solicitat din prezenta măsură nu depășește echivalentul în lei a 1 200 000 EUR / proiect, fiecare intreprindere fiind eligibilă cu un singur proiect, la care se adaugă bonusurile prevăzute la punctul 1.7 din ghid,

* Cererea de finanțare
* Bugetul de cheltuieli
* Studiul de fezabilitate

i) Proiectul va respecta condiția cheltuielilor eligibile pentru finanțare din prezenta măsură, conform specificațiilor de la punctul 1.8.2. din ghid ;

j)Proiectul este fundamentat de audit energetic în care se angajează valorile indicatorilor privind reducerea consumului energetic, a GES și intensității energetice, pentru perioada derulării proiectului și indicatorul de 30% la finalizarea perioadei de monitorizare de la operaționalizarea proiectului, raportat la conturul energetic evaluat prin auditul energetic inițial.

* Auditurile energetice se realizează și se semnează de către un auditor energetic autorizat de autoritatea competentă

k)Activitatea economică pentru care se solicită finanţarea este eligibilă, iar prin proiect nu se sprijină în niciun fel activităţile excluse conform articolului 1, alin. 3 din Regulamentul (UE) nr. 651/2014.

l)Proiectul respectă reglementările naţionale şi comunitare privind eligibilitatea cheltuielilor, promovarea egalităţii de şanse şi accesul pe piața forței de muncă, condiții de muncă echitabile, protecție și incluziune socială, conform prevederilor Pilonului european al drepturilor sociale, precum și cele privind dezvoltarea durabilă, achiziţiile publice, informare şi publicitate, ajutorul de stat precum şi orice alte prevederi legale aplicabile fondurilor europene,

Se probează prin:

* Anexa nr.1 - Cererea de finanțare, în corelare cu secțiunea Solicitant din Cererea de finanțare.

m) Bugetul proiectului este detaliat și respectă indicaţiile privind încadrarea în categoriile de cheltuieli eligibile

Se probează prin:

* Anexa 1, Secţiunea Buget - Activități și cheltuieli din Cererea de finanţare
* Anexa 2, Schema ajutor de stat

n) Echipamentele/soluțiile pentru care se solicită finanțare respectă standardele internaționale în vigoare, sunt echipamente noi/de generație nouă și respectă prețul rezonabil (mediu) al pieței pentru categoria respectivă de echipament, la momentul solicitării finanțării**.**

* Se probează prin prețul de catalog și minim trei oferte, la depunerea cererii de finanțare și a fișelor tehnice de catalog pentru fiecare echipament pentru care se solicită finanțare, în conformitate cu studiul de fezabilitate, din care să reiasă îndeplinirea condiției privind depășirea standardelor UE adoptate, dacă există standarde obligatorii în acest sens, sau conformarea cu reglementările comunitare privind aplicarea BAT (în aplicarea Deciziilor Comisiei Europene de punere în aplicare a prevederilor Directivei 2010/75/UE)

|  |
| --- |
| **Prezentele prevederi se completează cu specificațiile Capitolului III din ghid.** |

Îndeplinirea condiţiilor de natură instituţională, legală şi financiară se probează cu aplicarea corespunzătoare de către Ministerul Energiei a prevederilor Ordonanței de Urgență a Guvernului nr. 41/2016 privind stabilirea unor măsuri de simplificare la nivelul administraţiei publice centrale şi pentru modificarea şi completarea unor acte normative, cu modificarile si completarile ulterioare.

2.3. Eligibilitatea cheltuielilor

1. Baza legală:

* Regulamentul (UE) nr. 241/2021 al Parlamentului European și al Consiliului din 12 februarie 2021 de instituire a Mecanismului de redresare șireziliență;
* Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat;
* Decizia de punere în aplicare a Consiliului de aprobare a evaluării planului de redresare și reziliență al României din 3 noiembrie 2021;
* Ordinul ministrului energiei prin care se implementează Schema de ajutor de stat;
* Legislația aplicabilă în vigoare la data semnării contractului de finanțare,
* Ordonanță de urgență nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, aprobata prin Legea 178/2022,
* **HOTĂRÂRE nr. 209 din 14 februarie 2022pentru aprobarea**[**Normelor metodologice**](https://legislatie.just.ro/Public/DetaliiDocumentAfis/251669)**de aplicare a prevederilor**[**Ordonanței de urgență a Guvernului nr. 124/2021**](https://legislatie.just.ro/Public/DetaliiDocumentAfis/249165)**privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea**[**Ordonanței de urgență a Guvernului nr. 155/2020**](https://legislatie.just.ro/Public/DetaliiDocumentAfis/248182)**privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, aprobata prin Legea 178/2022,**
* Ordonanța de urgență nr. 70/ 2022 privind prevenirea, verificarea și constatarea neregulilor/dublei finanțări, a neregulilor grave apărute în obținerea și utilizarea fondurilor externe nerambursabile/rambursabile alocate României prin Mecanismul de redresare și reziliență și/sau a fondurilor publice naționale aferente acestora și recuperarea creanțelor rezultate.

Pentru a fi eligibile în vederea finanţării prin PNRR, toate cheltuielile trebuie să respecte prevederile ghidului, să corespundă obiectivelor PNRR, să fie indispensabile atingerii obiectivelor proiectului, să fie incluse în Cererea de finanţare aprobată şi defalcate în bugetul cererii de finanţare.

Cheltuielile eligibile efectuate de către un Beneficiar în cadrul proiectului se rambursează acestuia din fonduri europene într-o proporţie dată de rata de finanţare stabilită în Contractul de finanţare.

Pentru proiectele finanțate prin Investiția I5. se va respecta schema de ajutor de stat pentru investiţii în favoarea măsurilor de eficienţă energetică – art. 38 din GBER, exceptată de la notificare.

|  |
| --- |
| **Atenție!**  Achiziția echipamentelor/lucrărilor/serviciilor pentru care se solicită finanțare din prezenta măsură se va realiza conform metodologiei publicate de MIPE privind monitorizarea și respectarea normelor cadru de achiziție în cadrul PNRR pentru beneficiarii privaţi. |

1. Intensitatea ajutorului este de 30 % din costurile eligibile. Intensitatea va fi majorată cu 20 de puncte procentuale în cazul ajutoarelor acordate microintreprinderilor și întreprinderilor mici, şi cu 10 de puncte procentuale în cazul ajutoarelor acordate întreprinderilor mijlocii, conform încadrării în categoriile prevăzute de art. 38 din Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din Tratat.

Pentru investiţiile situate în zone asistate care îndeplinesc condiţiile prevăzute la articolul 107 alineatul (3) litera (a) din TFUE, intensitatea ajutorului va fi majorată cu 15 puncte procentuale, iar pentru investiţiile situate în zone asistate care îndeplinesc condiţiile prevăzute la articolul 107 alineatul (3) litera (c) din TFUE, intensitatea ajutorului va fi majorată cu 5 puncte procentuale, conform Orientările privind ajutoarele de stat regionale, Harta ajutoarelor regionale pentru România (1 ianuarie 2022 ­ 31 decembrie 2027).

* **Notă:** Cheltuielile neeligibile vor fi suportate integral de către beneficiar, pentru a asigura sustenabilitatea proiectului angajat pe toata perioada valabilității contractului de finanțare.
* Cheltuielile privind informarea, publicitatea și auditul financiar sunt obligatorii.

1. Pentru a fi eligibile, cheltuielile trebuie să îndeplinească cumulativ următoarele condiţii cu caracter general:

* să fie însoţită de facturi, în conformitate cu prevederile legislaţiei naţionale, pe baza cărora cheltuielile să poată fi auditate, identificate și decontate;
* să respecte prevederile de la punctul 1.3.4 și să demonstreze datele tehnice ale echipamentelor prin fișe tehnice atașate (fișe tehnice de catalog pentru fiecare echipament pentru care se solicită finanțare, în conformitate cu studiul de fezabilitate, din care să reiasă îndeplinirea condiției privind depăsirea standardelor UE adoptate, dacă există standarde obligatorii în acest sens, sau conformarea cu reglementările comunitare privind aplicarea BAT (în aplicarea Deciziilor Comisiei Europene de punere în aplicare a prevederilor Directivei 2010/75/UE),
* să fie în conformitate cu metodologia publicată de MIPE privind monitorizarea și respectarea normelor cadru de achiziție în cadrul PNRR pentru beneficiari privaţi,
* să fie în conformitate cu prevederile contractului de finanţare încheiat cu Ministerul Energiei;
* să fie conformă cu prevederile legislaţiei naţionale şi comunitare, în special în ceea ce priveşte ajutorul de stat şi achiziţiile publice;
* să fie în conformitate cu prevederile Ghidului de finanțare și Schemei de ajutor de stat pentru aprobarea programului de finanțare aferent Investitiei I5 Asigurarea eficienței energetice în sectorul industrial,
* cheltuielile cofinanţate din fondurile PNRR prin măsura de investiții I5 - Asigurarea eficienței energetice în sectorul industrial nu au fost finanţate şi nu sunt finanţate în prezent din alte fonduri publice,
* toate activele corporale achiziţionate prin proiect trebuie să fie noi si să respecte standardele internationale corespunzatoare categoriei de echipament.

1. **Sunt eligibile doar următoarele cheltuieli pentru beneficiarii din program:**

|  |
| --- |
| * **Costurile cu asistenţă tehnică din partea proiectantului pe perioada de execuţie a lucrărilor** * **Costurile cu dirigenţie de şantier** * **Cheltuieli pentru investiţia de bază: Construcţii şi instalaţii, Achizitie utilaje, echipamente tehnologice şi funcţionale, Montaj utilaje, echipamente tehnologice şi funcţionale** |

|  |
| --- |
| **Atenție!**  Cheltuielile pentru TVA nu sunt eligibile din măsurile prevăzute prin Regulamentul (UE) nr. 241/2021 al Parlamentului European și al Consiliului din 12 februarie 2021 de instituire a Mecanismului de redresare și reziliență.  Orice alte cheltuieli, față de cele enumerate mai sus, sunt neeligibile. |

1. **Implementarea financiară a proiectului**

**Baza legală:**

Implementarea financiară se efectuează prin mecanismul cererilor de transfer în conformitate cu prevederile OUG nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, aprobată prin Legea nr. 178/2022, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență și a prevederilor H.G. nr. 209/2022 pentru aprobarea Normelor metodologice de aplicare a prevederilor OUG nr. 124/2021. Obligațiile beneficiarului și ale Ministerului Energiei referitor la plăți sunt detaliate în contractul de finanțare.

Cererea de transfer reprezintă cererea depusă de către un beneficiar, prin care se solicită Ministerului Energiei virarea sumelor, în baza contractului de finanţare şi a documentaţiei justificative stabilite în cadrul acestuia.

Documentele justificative ce vor fi anexate cererilor de transfer, termenii şi condiţiile privind derularea operaţiunilor financiare cu beneficiarii, precum condiţiile de acordare a sumelor solicitate prin cererile de transfer, termenul maxim de efectuare de către Ministerul Energiei a plăţilor, precum și alte aspect specificese vor stabili prin contractul de finanţare, ce va fi încheiat între beneficiar și Ministerul Energiei.

După semnarea contractelor de finanțare, beneficiarii vor raporta Ministerului Energiei periodic sumele estimate a fi efectiv utilizate în trimestrul următor, în lei, pentru proiectele finanţate prin PNRR. Obligaţia raportării și data maximă de raportare pentru beneficiari se vor stabili prin contractul de finanțare.

Beneficiarii vor depune la Ministerul Energiei cereri de transfer pentru plăţile care urmează a fi efectuate (efectiv plătite), aferente sumelor utilizate în trimestrul anterior. Aceste solicitări de fonduri pentru efectuarea plăţilor vor fi asumate și depuse la Ministerul Energiei de către beneficiarii care au utilizat sume în trimestrul anterior. Cererile de transfer pentru efectuarea plăţilor se vor depune la începutul primei luni din trimestrul următor celui în care au fost utilizate sumele (termenul maxim se va stabili prin contractul de finanţare).

În termen de maximum 15 de zile lucrătoare de la data depunerii de către beneficiar la Ministerul Energiei a cererii de transfer întocmite conform contractului de finanţare, Ministerul Energiei autorizează cheltuielile cuprinse în cererea de transfer şi efectuează plata sumelor autorizate în termen de maximum 20 de zile de la aprobarea documentelor de către ordonatorul principal de credite. Pentru depunerea de către beneficiar a unor documente adiţionale sau clarificări solicitate de Ministerul Energiei, termenele pot fi suspendate .

În cazul ultimei cereri de transfer depuse de beneficiar în cadrul proiectului, termenul privind autorizarea cheltuielilor cuprinse în cererile de transfer poate fi prelungit cu durata necesară efectuării tuturor verificărilor procedurale, fără a depăşi 45 de zile.

După efectuarea plăţii, Ministerul Energiei notifică beneficiarilor plata aferentă cheltuielilor autorizate din cererea de transfer.

Beneficiarii de proiecte finanţate din fonduri europene prin PNRR au obligaţia să ţină pentru fiecare proiect o evidenţă contabilă distinctă, folosind conturi analitice distincte.

În vederea efectuării reconcilierii contabile dintre conturile contabile ale Ministerului Energiei şi cele ale beneficiarilor pentru proiectele implementate în cadrul PNRR, beneficiarii au obligaţia transmiterii trimestriale, până la data de 20 a lunii următoare perioadei de raportare, a formularului - Notificare cu privire la reconcilierea contabilă, din care să rezulte sumele primite, conform prevederilor din contractele de finanţare încheiate.

**Capitol 3 etape si documente necesare in program**

**ETA.1**

3.1 Solicitanții se înscriu în program prin completarea cererii de finanțare - Anexa nr. 1 și atașarea anexelor obligatorii conform punctului 3.5 din prezentul capitol.

3.2 Documentele pentru validitatea cărora se solicit semnătura reprezentantului legal al societății aplicante, vor fi semnate electronic de către reprezentantul legal sau de către împuternicitul acestuia.

3.3 În cazul în care documentele sunt semnate de către persoana împuternicită de reprezentantul legal, se va atașa împuternicirea notarială, scanată sau semnată digital.

3.4 Atrag respingerea dosarului de validare următoarele:

**Condiții Generale**

- nerespectarea termenului de depunere a proiectului;

-lipsa unui document, neprezentarea acestuia la înscriere sau în interiorul termenului de clarificări sau depășirea perioadei de valabilitate a documentului, conform prevederilor ghidului si ale anexelor specificate în prezentul capitol;

-neîndeplinirea unui criteriu de eligibilitate sau a unei cerințe tehnice, conform prevederilor prezentului ghid;

- netransmiterea răspunsului la clarificări privind oricare dintre documentele depuse, cu respectarea termenului de 7 zile;

-informațiile din Cererea de finanțare nu corespund informațiilor din Studiul de fezabilitate sau auditul energetic,

-nu se face dovada existenței tuturor avizelor (certificat de urbanism, certificat de mediu, etc. necesare implementării proiectului, sau dovada depunerii solicitării/ estimarea autorității la care au fost depuse privind termenul de obținere a acestora) inclusiv Hotărâre AGA/CA, aprobarea acționarilor, contrasemnată de reprezentantul legal al întreprinderii. **Acestea urmează a se obține, în cazul în care nu există, până la semnarea contractului de finanțare.**

**-** nerespectareacondițiilor de eligibilitate a cheltuielilor din prezenta măsură;

-nerespectarea capitolului Principii Orizontale din anexa nr. 1 la cererea de finanțare și a legislației în domeniu. Cerinţele minime privind integrarea principiilor orizontale în cadrul proiectelor se referă la facilitarea tuturor condiţiilor care să conducă la respectarea principiilor prevăzute în Pilonul european al drepturilor sociale (disponibil la <https://ec.europa.eu/info/strategy/priorities-2019-2024/economy-works-people/jobs-growth-and-investment/european-pillar-social-rights/european-pillar-social-rights-20-principles_ro>).

- nedepunerea documentului doveditor pentru linia de creditare în vederea cofinanțării proiectului pentru întreaga perioada de implementare (contract credit/scrisorii de confort angajantă),

- specificarea neîntemeiată sau irelevantă a principiilor esențiale din ghid, precum principiul DNSH, principiul stimulativ, principiul demarării lucrărilor, scenariul contrafactual.

**Conditii specifice obligatorii in vederea eligibilității cererii de finanțare, cu respectarea principiului de “a nu prejudicial in mod semnificativ”**

a) încadrarea în una din categoriile de beneficiari în cadrul programului, conform punctului 2.1 din Ghid;

b) semnarea documentelor de către reprezentantul legal al operatorului economic,

c) completarea grilei de evaluare administrativă, anexa nr.5, cuprinzând documentele atașate/depuse la înscriere, semnat de reprezentantul legal al operatorului economic;

d) împuternicirea notarială valabilă, dedicată programului, în situaţia în care cererea de finanţare este semnată de către altcineva decât solicitantul, scanată;

e) documentele doveditoare ale calității de proprietar/administrator, concesionar sau locatar/comodatar/superficiar cu drept de superficie pentru imobilul în care se implementează proiectul (extras de carte funciară nu mai vechi de 30 de zile la data înscrierii, însoțite de act dobândire a proprietății, contract de concesiune/chirie/comodat/superficie, după caz, valabile pe toată durata de implementare și monitorizare a proiectului), scanate. În cazul în care beneficiarul nu este proprietarul imobilului pe care se implementează proiectul, documentele doveditoare ale calității de administrator, concesionar sau locatar/comodatar/superficiar cu drept de superficie sau alte dezmembrăminte ale dreptului de proprietate vor fi însoțite de extrasul de carte funciară (nu mai vechi de 30 de zile la data înscrierii) al respectivului imobil, precum și de acordul proprietarului cu privire la implementarea proiectului;

f) dovada unui cont deschis la Trezoreria Statului, pentru care titular este solicitantul finanțării, sau dovada deținerii unui cont bancar/SWIFT;

g) solicitantul respectă prevederile de la punctul 2.1 literele A. și B. din prezentul ghid, nu se află sub incidența Legii nr. 85/2014 privind procedurile de prevenire a insolvenţei şi de insolvenţă, cu modificările şi completările ulterioare;

h) dovada înregistrării codului principal CAEN declarat la înscriere care nu trebuie să se afle în unul din sectoarele şi domeniile prevăzute la art. 1 alin. (3) din Regulamentul (UE) nr. 651/2014;

i) respectă obligația de a depune certificatul de atestare fiscală privind plata impozitelor şi taxelor locale şi alte venituri ale bugetului local, emis pe numele solicitantului, de către autoritatea publică locală în a cărei rază teritorială se va implementa proiectul, precum și de către autoritatea publică locală în a cărei rază teritorială îşi are sediul social, în termen de valabilitate la data înscrierii (eliberat cu maximum de 30 de zile înainte de depunerea cererii de finanțare), în format PDF (pentru situatiile în care solicitantul are sediul în altă localitate decât cea în care se implementează proiectul);

j) respectă obligația de a depune certificatul de atestare fiscală (electronic/scanat), privind obligaţiile de plată către bugetul de stat a taxelor, impozitelor, contribuţiilor şi amenzilor, emis pe numele solicitantului, de către organul teritorial de specialitate al Ministerului Finanţelor Publice, în termen de valabilitate la data înscrierii (eliberat cu maximum de 30 de zile înainte de dpeunerea ofertei), emis în SPV, conform prevederilor legale în vigoare;

k) respectă obligația depunerii fișei de prezentare a echipei de proiect/UIP, după caz, cu dovada experienței personalului în domeniul de implementare a proiectului și specificarea responsabilităților punctuale ale fiecăruia, inclusiv prin depunerea atestatelor instalatorilor și auditorilor energetici implicați, eliberate de autoritățile competente (anexa nr. 1)

l) respectă obligațiile privind proiectul tehnic în sensul prevederilor de la punctul 2.2 din prezentul Ghid, anume: proiectul este implementat pe teritoriul Romaniei; cuprinde acțiuni eligibile din cele enumerate la secțiunea Acțiuni eligibile din prezentul ghid sau pentru care se face dovada contribuției la obiectivele PNRR – Investitia 5, urmărind indicatorii din auditul energetic pentru anul anterior finanțării, raportat la auditul energetic în care se angajează valorile indicatorilor privind reducerea consumului energetic si a GES, pentru perioada derulării proiectului, până la finalizarea perioadei de monitorizare a indicatorilor; graficul de implementare a acțiunilor din proiect și graficul de eșalonare a cheltuielilor se încadrează în perioada de eligibilitate (între data depunerii aplicației pentru ajutor și data preconizată pentru operaționalizarea proiectului); respectă prevederile privind principiul “efectului stimulativ”; Proiectul respectă reglementările naţionale şi comunitare privind eligibilitatea cheltuielilor, promovarea egalităţii de şanse şi accesul pe piața forței de muncă, condiții de muncă echitabile, protecție și incluziune socială, conform prevederilor Pilonului european al drepturilor sociale, precum și cele privind dezvoltarea durabilă, achiziţiile publice, informare şi publicitate, ajutorul de stat precum şi orice alte prevederi legale aplicabile fondurilor europene;

m) TVA deductubil/nedeductibil- depunerea dovezii calității de societate plătitoare de TVA deductibil.

n) fișe tehnice ale echipamentelor, conform punctului 2.2. , lit. n) și 1.8.2. din prezentul ghid

3.5. Documente obligatorii la depunerea cererii de finanțare în sistem

* cererea de finanțare, **anexa 1**,
* opis documente atasate,
* împuternicire notarială (după caz),
* audit energetic inițial, care va stabili indicatorii angajați de către solicitant, conform punctului 1.5 din Ghid, la nivelul conturului energetic analizat
* formularul privind Conformitatea cu prevederile Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, inclusiv justificarea efectului stimulativ, (**anexa nr. 2 la schema de ajutor de stat**)
* situațiile financiare/bilanț contabil aprobat, care probează existența capacității financiare conform ghidului sau, în cazul neîndeplinirii acestor condiții, scrisoare de intenţie/contract de credit/scrisoare de confort angajantă (corelat cu criterial capacitații financiare);
* numărului de înregistrare al raportului de la autoritatea competenta /dovada scanată a raportului si evidențierea datei înregistrării în cadrul întreprinderii ( se referă la: chestionarele de analiză energetică a consumatorilor de energie ale operatorilor economici care folosesc o cantitate de energie mai mare și mai mică de 1.000 tep/an, precum și Programele de îmbunătățire a eficienței energetice întocmite de operatorii economici care consumă anual o cantitate de energie de peste 1.000 tep/an);
* dovada existenței tuturor avizelor (certificat de urbanism, certificat de mediu, etc) necesare implementării proiectului sau dovada depunerii solicitării și estimarea autorității la care au fost depuse privind termenului de obtinere a acestora), inclusiv Hotătâre AGA/CA, aprobarea acționarilor întreprinderii, contrasemnată de reprezentantul legal al întreprinderii.

În cazul în care acestea nu există, se va depune angajamentul solicitantului privind obținerea acestora până la semnarea contractului de finanțare, sub condiția declarării neeligibilității în cazul neprezentării avizelor la acest moment. (**anexa nr. 2**)

- extras de carte funciară nu mai vechi de 30 de zile la data înscrierii, însoțit de actul de dobândire a proprietății, contract de concesiune/chirie/comodat/superficie, după caz, valabile pe toată durata de implementare și monitorizare a proiectului, scanate. În cazul în care beneficiarul nu este proprietarul imobilului pe care se implementează proiectul, documentele doveditoare ale calității de administrator, concesionar sau locatar/comodatar cu drept de superficie sau alte dezmembraminte ale dreptului de proprietate vor fi însoțite de extrasul de carte funciară (nu mai vechi de 30 de zile la data înscrierii) al respectivului imobil, precum și de acordul proprietarului cu privire la implementarea proiectului.

- cont la Trezoreria Statului sau face dovada deținerii unui cont bancar/SWIFT.

- certificatul de atestare fiscală privind plata impozitelor şi taxelor locale şi alte venituri ale bugetului local, emis pe numele solicitantului, de către autoritatea publică locală în a cărei rază teritorială se va implementa proiectul, precum și de către autoritatea publică locală în a cărei rază teritorială îşi are sediul social, nu mai vechi de 30 de zile la data înscrierii, în format PDF (pentru situațiile în care solicitantul are sediul în altă localitate decât cea în care se implementează proiectul)

- certificatul de atestare fiscală (electronic/scanat), privind obligaţiile de plată către bugetul de stat a taxelor, impozitelor, contribuţiilor şi amenzilor, emis pe numele solicitantului, de către organul teritorial de specialitate al Ministerului Finanţelor Publice, nu mai vechi de 30 de zile la data înscrierii, emis în SPV, conform prevederilor legale în vigoare,

- studiul de fezabilitate,

- Actul de reglementare pentru protecția mediului și Declaraţia pentru siturile Natura 2000/Avizul Natura 2000. Dacă solicitantul nu deține acest document la depunerea cererii de finanțare, acesta se va depune cel tărziu odată cu semnarea contractului de finanțare.

Toți indicatorii de proiect, incluși în auditul inițial, vor respecta criteriul diferenței dintre anul de referință 2021 și reducerea cu cel puțin 30% la sfârșitul perioadei de monitorizare a indicatorilor de rezultat, raportat la conturul energetic analizat prin raportul de audit energetic inițial, din anul în care proiectul devine operațional, și vor fi conexați cu informațiile din studiul de fezabilitate. Fiecare procent suplimentar peste indicele minim de 30% și angajat conform auditului energetic inițial de către aplicant, va fi punctat cu un număr suplimentar de puncte, conform grilelei de evaluare tehnico-economică.

- Declarație privind Conformitatea cu prevederile Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din Tratat, **anexa nr. 2 la schema de ajutor de stat**;

- **anexa nr. 2** - declarația de angajament privind depunerea avizelor până la semnarea contractului de finanțare, respectiv opis avize obținute și termenele comunicate de autoritățile responsabile.

- Declarație privind Consimțământul privind prelucrarea datelor cu caracter personal, **anexa nr. 3**;

- Declarație privind respectarea principiului DNSH și autoevaluarea realizată de solicitant, **anexa nr. 4**;

- **anexa nr. 5** – grila de evaluare administrative;

- **anexa nr. 6** - bugetul total de cheltuieli în proiect din care sa rezulte costurile investiţiei în eficienţa energetică în cazul in care pot fi identificate ca o investiţie separată în costurile totale de investiţie ;

- **anexa nr. 7** – declarația privind confllictul de interese,

Capitolul 4. Completarea Cererii de Finanţare

Pentru a propune un proiect în vederea finanţării, solicitantul trebuie să completeze o Cerere de finanţare (anexa 1). Aceasta se va transmite prin sistemul informatic, împreună cu toate anexele solicitate și semnate de către reprezentantul legal al întreprinderii.

Ministerul Energiei va publica pe pagina electronică dedicată, în timp util, eventuale informații actualizate privind modalitatea de completare și/sau transmitere a documentelor.

4.1. Înregistrarea solicitantului în sistem

Înainte de demararea completării conţinutului cererii de finanţare, solicitanţii au obligaţia înregistrării în sistemul informatic, conform indicaţiilor furnizate pe site-ul Ministerului Energiei.

4.2. Modalitatea de completare a Cererii de finanţare

**Înainte de completarea formularului, vă rugăm să citiţi cu atenţie instrucţiunile cuprinse în acest capitol.**

**În vederea completării Cererii de finanţare trebuie avută în vedere anexarea tuturor documentelor menţionate în prezentul ghid (Capitolul 3).**

**Important!**

Solicitantul are obligaţia să verifice ataşarea tuturor anexelor obligatorii la Cererea de finanţare, conform punctului 3.5 DOCUMENTE și completarea grilei de evaluare administrativă, obligatorii în vederea evaluării eligibilității. În cazul în care se constată, la nivelul evaluării relevanţei, maturităţii şi sustenabilităţii, existenţa unor activităţi pentru care solicitantul nu a ataşat anexele obligatorii specifice, documentele sunt ilizibile, incomplete sau nu sunt semnate, solicitantului i se va transmite o singură cerere de clarificare, cu termen de răspuns de 7 zile.

### 4.2.1. Obiectivele şi rezultatele proiectului

Obiectivul general al proiectului va fi stabilit în directă corelare cu măsura I5 – Asigurarea eficienței energetice în sectorul industrial din cadrul PNRR și cu acţiunea de finanţare. Fiecărui obiectiv îi va fi atribuit un rezultat.

Toate obiectivele vor fi asociate cu rezultatele aşteptate la măsura de investiții Investiția I5 din cadrul PNRR şi vor fi cuantificate în indicatorii de rezultat angajați prin auditul energetic inițial.

### 4.2.2. Context şi justificare

Descrierea proiectului (se completează la secţiunea **Context şi Justificare**) va indica un minim de informaţii cu privire la următoarele aspecte:

-Contextul în care este propus proiectul;

* + Informaţii privind proiectul (localizare, date tehnico-economice, indicatori de rezultat justificati prin auditul energetic pentru anul 2021, raportat la auditul energetic în care se angajează valorile indicatorilor privind reducerea consumului energetic, a intensității energetice și a GES, la finalul primilor 2 ani din perioada de monitorizare,factori interesaţi etc.).

Cerinţele detaliate suplimentare sunt prezentate în secţiunea relevantă din **Anexa nr.1**.

În secţiunea **Justificare** vor fi enumerate etapele care necesită implementarea proiectului. Etapele identificate în această secţiunea vor fi corelate cu activităţile şi rezultatele proiectului prezentate la secţiunea **Descrierea investiţiei.**

### 4.2.3 Sustenabilitate

Se va preciza modul în care proiectul se va autosusţine financiar după încetarea finanţării solicitate prin Cererea de finanţare, capacitatea de a asigura operarea şi întreţinerea investiţiei după finalizare (entităţi responsabile, fonduri, activităţi, orizont de timp).

### 4.2.4 Relevanţă

În cadrul acestei secţiuni se vor completa informaţii legate de relevanţa proiectului în raport cu următoarele aspecte:

* + Contribuţia la Planul Național Integrat în domeniul Energiei si Schimbărilor Climatice;
  + Contribuția a Inițiativele emblematice prevăzute la punctele 1 și 2, Capitolul IV din **Strategia anuală pentru 2021 privind creșterea durabilă, Comunicarea Comisiei din 17.09.2020,**
  + Corelările cu legislaţia naţională și europeană în domeniu, precum:
  + [Directiva](https://ec-europa-eu.translate.goog/energy/topics/renewable-energy/renewable-energy-directive/overview_en?_x_tr_sl=en&_x_tr_tl=ro&_x_tr_hl=ro&_x_tr_pto=nui,sc) 2018/2001/UE a Parlamentului European și a Consiliului, privind eficiența energetică,
  + Legea nr. 121/2014 privind eficiența energetică cu modificările și completările ulterioare,
  + DIRECTIVA (UE) 2019/944 A PARLAMENTULUI EUROPEAN ȘI A CONSILIULUI din 5 iunie 2019 privind normele comune pentru piața internă de energie electrică și de modificare a Directivei 2012/27/UE

### 4.2.5 Riscuri

În cadrul acestui capitol vor fi identificate riscurile care pot să împieteze asupra implementării proiectului în calendarul propus, cum ar fi, de exemplu, întârzieri în procedura de achiziție publică.

Pentru riscurile identificate vor fi propuse măsuri de reducere a riscului.

### 4.2.6 Complementaritate

Informaţiile care vor fi evaluate în capitolul complementaritate permit Ministerului Energiei atât evaluarea capacităţii solicitantului de a implementa proiecte, cât şi verificarea posibilei duble finanţări. În temeiul prevederilor Ordonanţei de urgenţă nr. 70/2022 privind prevenirea, verificarea şi constatarea neregulilor/dublei finanţări, a neregulilor grave apărute în obţinerea şi utilizarea fondurilor externe nerambursabile/rambursabile alocate României prin Mecanismul de redresare şi rezilienţă şi/sau a fondurilor publice naţionale aferente acestora şi recuperarea creanţelor rezultate.

Descriere succintă a complementaritatii cu alte fonduri obținute (dacă există, doar conform actelor normative în temeiul cărora au fost obținute) și a contribuției în privința stabilirii unor indicatori similari, precum reducerea consumului de energie, reducerea GES sau a intensității energetice la nivel național (aceasta este doar o prezentare orientativă și nu reprezintă un cumul al indicatorilor din alte programe de finanțare, cu obiectivele Măsurii de investiții I5 – Schemă de stimulare a eficienței energetice în industrie și creșterea gradului de reziliență).

### 4.2.7 Aplicarea principiilor orizontale

**Respectarea cadrului legal este obligatorie pentru orice solicitant sau beneficiar de finanţare din fondurile UE.** **Cerinţele minime privind integrarea principiilor orizontale în cadrul proiectelor se referă la facilitarea tuturor condiţiilor care să conducă la respectarea** principiilor prevăzute în Pilonul european al drepturilor sociale (disponibil la https://ec.europa.eu/info/strategy/priorities-2019-2024/economy-works-people/jobs- growth-and-investment/european-pillar-social-rights/european-pillar-social-rights-20-principles\_ro).

În cadrul proiectului se va face o descriere a modului în care proiectul respectă legislaţia (acte normative, politici publice) în domeniul **egalităţii de şanse şi dezvoltării durabile.**

**Şanse egale:**

Egalitatea de şanse şi de tratament are la bază participarea deplină şi efectivă a fiecărei persoane la viaţa economică şi socială, fără deosebire pe criterii de sex, origine rasială sau etnică, religie sau convingeri, dizabilităţi, vârstă sau orientare sexuală.

Pentru a promova egalitatea de gen, nediscriminarea, precum şi asigurarea accesibilităţii, principiul egalităţii de şanse şi de tratament trebuie încorporat ca parte integrantă a diverselor stadii din ciclul de viaţă al unui proiect: definire şi planificare, implementare, monitorizare şi evaluare.

Proiectul trebuie să descrie acţiunile specifice de promovare a egalităţii de şanse şi prevenire a discriminării de gen, pe criterii de origine rasială sau etnică, religie sau credinţă, dizabilitate, vârstă sau orientare sexuală luând în considerare nevoile diferitelor grupuri-ţintă expuse riscului acestor tipuri de discriminare şi, mai ales, cerinţele pentru asigurarea accesibilităţii pentru persoanele cu dizabilităţi.

Secţiunea aferentă din Cererea de finanţare va detalia modul în care legislaţia aplicabilă va fi respectată în selecţia membrilor UIP/Echipei de management de proiect şi a experţilor implicaţi în implementarea proiectului, precum şi ulterior în activitatea întreprinderii.

Se va detalia modul în care legislaţia privind asigurarea accesului persoanelor cu dizabilităţi se aplică şi va fi respectată în realizarea investiţiei.

**Dezvoltarea durabilă:**

În linie cu principiul DNSH ”do not significant harm”, menționat în anexa DNSH la PNRR pentru investitia I5 din cadrul Componentei C6. Energie, proiectul va promova dezvoltarea durabilă, în primul rând, prin finanţare unor activităţi orientate direct spre susţinerea acesteia, urmărind în principal protecţia mediului, utilizarea eficientă a resurselor, atenuarea şi adaptarea la schimbările climatice, biodiversitatea, rezistenţa în faţa dezastrelor, prevenirea şi gestionarea riscurilor, ca de exemplu:

* utilizarea unor echipamente eficiente energetic și cuantificarea rezultatelor asupra consumului de energie și a emisiilor de CO2;
* utilizarea de materiale prietenoase cu mediul (ecologice sau reciclate) și de soluții inovative în construcţii şi în construcția de infrastructură, indiferent de tipul acesteia,
* se vor utiliza echipamente și componente cu durabilitate și reciclabilitate ridicate, care pot fi demontate și pregătite pentru reciclare în mod facil;

Secţiunea aferentă dezvoltării durabile va detalia aspectele legate de impactul pozitiv al implementării de echipamente de monitorizare a consumului de energie asupra celorlalte aspecte de mediu.

### 4.2.8 Descrierea investiţiei

Descrierea proiectului va indica un minim de informaţii cu privire la următoarele aspecte:

* Componentele și activitățile investiției, și modul în care răspunde etapelor identificate;
* Date generale privind investiția propusă;
* Se vor descrie principalele componente ale proiectului, corelat cu măsurile identificate și propuse spre rezolvare în proiect și cu cauzele acestora, detaliate pe activități și corelate cu bugetul proiectului;
* Se vor depune fișele tehnice de catalog privind respectarea standardelor europene în vigoare (privind protecția mediului și BAT)
* Se va descrie stadiul obţinerii aprobărilor, autorizaţiilor, avizelor prevăzute de legislaţia în vigoare şi necesare pentru implementarea proiectului.

Cerinţe specifice suplimentare sunt prezentate în secţiunea relevantă din Anexa nr.1.

### 4.2.9 Evaluarea Impactului asupra Mediului (EIM) și respectarea principiului DNSH

Evaluarea Impactului asupra Mediului trebuie să fie în conformitate cu prevederile legislației din domeniu. Autorităţile competente pentru protecţia mediului (ACPM) stabilesc dacă proiectele sunt de tipul celor prevăzute la Anexa I sau Anexa II a Directivei 2011/92/UE a Parlamentului European și a Consiliului din 13 decembrie 2011 privind evaluarea efectelor anumitor proiecte publice și private asupra mediului (Directiva EIM). Acestea determină şi necesitatea demarării procedurii de evaluare adecvată, modul de consultare a publicului sau modul în care Raportul privind impactul asupra mediului şi rezultatele consultării publicului vor fi luate în considerare în emiterea deciziei de mediu de către autorităţile competente pentru protecția mediului.

|  |
| --- |
| **Atenție!**  În ceea ce privește respectarea principiului DNSH, solicitantul va avea în vedere conformarea cu prevederile aferente măsurii I.5 din Anexa DNSH la PNRR, Componenta C6. Energie, publicată pe site-ul MIPE la adresa: http://mfe.gov.ro/pnrr/, Comunicarea Comisiei - Orientări tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență (2021/C 58/01) și cu Regulamentul delegat (UE) al Comisiei [C (2021) 2800/3] și cu Regulamentul privind taxonomia (UE) (2020/852) și Regulamentul delegat (UE) 2021/2139 al Comisiei din 4 iunie 2021 de completare a Regulamentului (UE) 2020/852 al Parlamentului European și al Consiliului prin stabilirea criteriilor tehnice de examinare pentru a determina condițiile în care o activitate economică se califică drept activitate care contribuie în mod substanțial la atenuarea schimbărilor climatice sau la adaptarea la schimbările climatice și pentru a stabili dacă activitatea economică respectivă aduce prejudicii semnificative vreunuia dintre celelalte obiective de mediu. |

În etapa de verificare administrativă și a eligibilității cererilor de finanțare Ministerul Energiei va verifica conformitatea cu principiul DNSH pe baza declarației pe propria răspundere a solicitantului privind respectarea principiului DNSH, a Autoevaluării în acest sens (Anexa nr. 4 la prezentul ghid), precum și a celorlalte documente justificative anexate la cererile de finanțare.

Totodată, în cadrul cererilor de finanțare se va descrie modul în care va fi respectat principiul „Do not significant harm” (DNSH) pe toată perioada de implementare a proiectului, precum și pe durata întregului ciclu de viață a investiţiei.

Cererea de finanțare care va fi depusă de potențialii beneficiari va exclude sprijinul pentru active si activitati care se incadreaza, în următoarea lista de activități:

(i) activitățile legate de combustibili fosili, inclusiv utilizarea în aval;

(ii) activitățile din cadrul sistemului UE de comercializare a certificatelor de emisii (ETS) cu emisii preconizate de gaze cu efect de seră care nu sunt mai mici decât valorile de referință relevante3;

(iii) activitățile legate de depozite de deșeuri, incineratoare4 și instalații de tratare mecanobiologică a deșeurilor5; și

(iv) activitățile în cadrul cărora eliminarea pe termen lung a deșeurilor poate dăuna mediului.

În cadrul documentaţiilor tehnico-economice, pe baza evaluărilor privind influența investiţiilor asupra fenomenului schimbărilor climatice și, mai ales, a influenței efectelor schimbărilor climatice asupra proiectelor de investiții, se vor avea în vedere măsuri speciale pentru creşterea rezistenţei componentelor constructive ale proiectelor de investiţii aferente măsurii la schimbările climatice şi la alte vulnerabilităţi, după caz. Aceste măsuri de adaptare vor contribui la sporirea rezistenței la schimbările climatice, la condițiile meteorologice extreme și la alte dezastre naturale.

Având în vedere principiul DNSH, în ceea ce priveşte deşeurile recuperabile rezultate pe perioada executării lucrărilor de construire/montaj/dezafectare, beneficiarul se va asigura că cel puţin 70% (în greutate) din deșeurile nepericuloase rezultate din construcții/montaj și demolări (cu excepția materialelor naturale definite în categoria 17 05 04 din Lista europeană a deșeurilor stabilită prin Decizia 2000/532/CE), preluată în HG nr. 856/2002, cu modificările și completările ulterioare) și generate pe șantier vor fi pregătite, respectiv sortate pentru reutilizare, reciclare și alte operațiuni de valorificare materială, în conformitate cu ierarhia deșeurilor și cu Protocolul UE de gestionare a deșeurilor din construcții și demolări.

Beneficiarul va urmări limitarea generării de deșeuri în procesele legate de construcții și demolări, în conformitate cu Protocolul UE de gestionare a deșeurilor de construcții și demolări și luând în considerare cele mai bune tehnici disponibile și utilizând demolări selective pentru a permite îndepărtarea și manipularea în siguranță a substanțelor periculoase și pentru a facilita reutilizarea-reciclarea de calitate prin îndepărtarea selectivă a materialelor, folosind sistemele de sortare disponibile pentru deșeurile de construcții și demolări.

În ceea ce privește biodiversitatea și ecosistemele, solicitantul se va asigura că proiectul nu va fi implementat pe următoarele tipuri de terenuri:

(i) terenuri arabile și terenuri cultivate cu un nivel moderat până la ridicat de fertilitate a solului și biodiversitate sub pământ, astfel cum se menționează în studiul LUCAS al UE, ce poate fi accesat la adresa:https://ec.europa.eu/eurostat/statistics- explained/index.php?title=Glossary:Land\_usecoverareaframesurvey(LUCAS)

(ii) terenurile verzi cu o valoare recunoscută a biodiversității ridicate și terenurile care servesc drept habitat al speciilor pe cale de dispariție (floră și faună) enumerate pe Lista roșie europeană sau pe lista roșie a IUCN (https://ec.europa.eu/environment/nature/conservation/species/redlist/);

(iii) terenuri forestiere (acoperite sau nu de arbori), alte terenuri împădurite sau terenuri care sunt acoperite parțial sau integral sau destinate a fi acoperite de arbori, chiar și în cazul în care acești arbori nu au atins încă dimensiunea și acoperirea care urmează să fie clasificate ca păduri sau alte terenuri împădurite, astfel cum sunt definite în conformitate cu definiția FAO a pădurilor.

În etapa de verificare administrativă și a eligibilității cererilor de finanțare Ministerul Energiei va verifica existența declarației pe propria răspundere a solicitantului privind respectarea principiului DNSH.

Autorităţile competente pentru protecţia mediului (ACPM) vor asigura totodată consultarea publicului interesat pe parcursul derularii procedurii implementarii prevederilor legale aplicabile.

|  |
| --- |
| Documente necesare la depunerea Cererii de finanţare (după caz)   * Actul de reglementare emis de către autoritatea competentă pentru protecţia mediului (Decizie de încadrare/Acord de mediu)/Aviz Natura 2000 (unde va fi cazul); * Declaraţia pentru siturile Natura 2000/Studiu de evaluare adecvată (după caz); * Calendarul privind derularea procedurii de emitere a actului de reglementare elaborat de către autoritatea competentă pentru protecţia mediului (unde este cazul); * Rezumatul fără caracter tehnic (dacă procedura se finalizează cu emiterea Acordului de Mediu); * Raportul EIM (unde este cazul). |

* În mod excepțional, în cazul în care procedura pentru obținerea actului de reglementare este încă în derulare, la momentul depunerii cererii de finanțare solicitantul trebuie să facă dovada depunerii la autoritatea competentă a documentelor pentru obținerea actului de reglementare pentru protecția mediului. În cazul în care, ulterior depunerii cererii de finanțare, intervin costuri suplimentare în devizul proiectului, în cadrul procedurii de obținere a actului de reglementare pentru protecția mediului, acestea vor fi suportate integral de către solicitant.
* De asemenea, dacă Declarația pentru siturile Natura 2000/Avizul Natura 2000 (după caz) nu este depusă/depus odată cu cererea de finanțare, solicitantul trebuie să facă cel puțin dovada depunerii la autoritatea competentă a documentelor pentru obținerea acestui document, iar în etapa de contractare este obligatorie Declarația pentru siturile Natura 2000/Avizul Natura 2000.

În etapa de contractare, solicitantul trebuie să prezinte Declaraţia pentru siturile Natura 2000/Avizul Natura 2000 și actul final de reglementare pentru protecția mediului, (în situația în care acestea nu au fost depuse odată cu cererea de finanțare) împreună cu Certificatul de urbanism și Avizul de gospodărire ape.

Actul de reglementare pentru protecția mediului și Declaraţia pentru siturile Natura 2000/Avizul Natura 2000 se depun odată cu cererea de finanțare sau în perioada de contractare, iar nedepunerea acestora atrage respingerea proiectului.

### 4.2.10 Studiul de fezabilitate

Studiul de fezabilitate se va elabora conform prevederilor HG nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice (anexa privind elaborarea unui Studiu de fezabilitate), cu modificările și completările ulterioare și va avea la bază necesitatea dezvoltării proiectului şi caracteristicilor tehnice, comparând soluţiile alternative mai detaliate în vederea asigurării alegerii soluţiilor celor mai eficiente.

|  |
| --- |
| **\***  **La elaborarea studiului de fezabilitate, prevederile HG nr. 907/2016 vor fi adaptate proiectului depus, în raport cu anvergura și profilul investiției (tipul de echipamente).** |

Studiul de fezabilitate va analiza cel puțin două opțiuni tehnice. Ambele opțiuni vor fi analizate din toate punctele de vedere și descrise în conformitate cu cerințele prezentului ghid din perspectiva tipurilor de investiții eligibile și a restricțiilor privind cheltuielile eligibile din perspectiva ajutorului de stat.

Opțiunile tehnice trebuie analizate și comparate din perspectiva costurilor de investiții și de instalare (la valoare actualizată netă).

Este obligatoriu ca SF să conţină următoarele documente necesare realizării etapei de evaluare tehnico- financiară:

- Informații generale privind obiectivul de investiții

- Situația existentă și necesitatea realizării obiectivului/proiectului de investiții

- Particularități ale amplasamentului

- Descrierea din punct de vedere tehnic, constructiv și tehnologic

- Costurile estimative ale investiției

- Studii de specialitate (după caz)

- Grafic de realizare a investiției

- Prezentarea cadrului de analiză, inclusiv specificarea perioadei de referință și prezentarea scenariului de referință

- Analiza vulnerabilităților cauzate de factori de risc

- Sustenabilitatea realizării obiectivului de investiții

- Analiza financiară, inclusiv calcularea indicatorilor de performanță financiară: fluxul cumulat, valoarea actualizată netă, rata internă de rentabilitate; sustenabilitatea financiară

- Analiza economică\*3), inclusiv calcularea indicatorilor de performanță economică: valoarea actualizată netă, rata internă de rentabilitate și raportul cost-beneficiu sau, după caz, analiza cost-eficacitate

- Analiza de riscuri, măsuri de prevenire/diminuare a riscurilor

- Scenariul/Opțiunea tehnico-economic(ă) optim(ă), recomandat(ă)

- Principalii indicatori tehnico-economici aferenți obiectivului de investiții

- Prezentarea modului în care se asigură conformarea cu reglementările specifice funcțiunii preconizate din punctul de vedere al asigurării tuturor cerințelor fundamentale aplicabile construcției, conform gradului de detaliere al propunerilor tehnice

- Nominalizarea surselor de finanțare a investiției

- Acorduri și avize

- Implementarea investiției

- Fişele de date exclusiv tehnice pentru echipamentele propuse de proiect, stabilite de elaboratorul SF şi creditate cu performanţa tehnică recomandată şi analizată la ACB. Fişele trebuie să conţină suficiente date tehnice pentru a se putea încadra echipamentele într-o categorie distinctă şi a se justifica preţul de achiziţie indiferent de origine.

În cadrul analizei de sustenabilitate, se va indica şi fluxul de numerar cumulat pe fiecare an de analiză.

### 4.2.11 Analiza Cost- Beneficiu

Pentru a evalua viabilitatea financiară și economică a proiectelor de investiții depuse în cadrul acestui apel, toate aplicațiile de finanțare vor trebui să fie însoțite de analiza cost- beneficiu, elaborată în conformitate cu cerințele Ghidului privind Analiza Cost -Beneficiu a proiectelor de investiții, întocmit de Comisia Europeană. Componentele analizei Cost-Beneficiu sunt:

1. Prezentarea contextului;
2. Definirea obiectivelor;
3. Identificarea proiectului;
4. Rezultatele studiilor de fezabilitate, însoțite de o analiză a cererii și a opțiunilor sau prezentarea proiectului tehnic, după caz;
5. Analiza financiară;
6. Analiza economică;
7. Evaluarea riscurilor.

Calculul valorii de finanţare nerambursabile se va face cu respectarea celor precizate în Cap. 1.7 din prezentul ghid și conform Grilei I de evaluare tehnico-economică.

1. **Prezentarea contextului**

La această secțiune, solicitanții vor trebui să furnizeze informații succinte și relevante cu privire la definirea contextului social, economic, politic și instituțional în care proiectul va fi implementat. Definirea clară a contextului este relevantă în argumentarea nevoilor și constrângerilor care au stat la baza deciziei de investiție, precum și în stabilirea tendințelor viitoare, în special cele legate de cererea pentru produsele/serviciile rezultate în urma implementării proiectului.

1. **Definirea obiectivelor**

La această secțiune, solicitanții vor defini obiective clare pentru proiect în scopul de a verifica dacă investiția răspunde unei nevoi existente și de a evalua rezultatele și impactul proiectului. Descrierea generală va fi însoțită de auditul energetic comparativ (comparare cu anul 2021), care va cuprinde analiza reducerii consumului de energie, a reducerii emisiilor de gaze cu efect de seră și a intensității energetice.

1. **Identificarea proiectului**

La această secțiune, solicitanții vor avea în vedere următoarele aspecte:

* proiectul trebuie să fie în mod clar o unitate de analiză independentă. Acest lucru implică faptul că, în unele situaţii, anumite sub-proiecte sau faze ale unui proiect trebuie apreciate ca un singur proiect în scopul elaborării analizei cost-beneficiu. Astfel, dacă cofinanțarea UE se solicită doar pentru anumite etape, urmând ca celelalte etape să fie finanțate de alți investitori/finanțatori, analiza-cost beneficiu trebuie elaborată pentru întregul proiect;
* precizarea aspectelor care țin de capacitatea financiară, tehnică și instituțională a solicitantului (exemple: regimul TVA, existența subvențiilor de exploatare, aspectele contractuale în cazul în care investiția va fi operată de o altă entitate decât Solicitantul, sursele de finanțare pentru contribuția Solicitantului, etc);
* identificarea și descrierea grupului țintă vizat de implementarea proiectului.

1. **Rezultatele studiilor de fezabilitate/proiectelor tehnice, însoțite de o analiză a cererii și a opțiunilor.**

La această secțiune, solicitanții vor furniza informații cu privire la:

* Analiza cererii curente și viitoare/analiza indicatorilor actuali și cei estimați, raportat la indicatorii de rezultat, ca urmare a implementării proiectului.
* Analiza de opțiuni;
* Concluziile studiului de fezabilitate (prezentarea pe scurt a soluției tehnice, valoarea, graficul de implementare a lucrărilor);
* Aspecte de mediu (evaluarea impactului reducerii emisiilor de gaze cu efect de seră, etc).

1. **Analiza financiară**

Scopul elaborării analizei financiare este de a:

* Evalua profitabilitatea investiției;
* Evalua profitabilitatea proiectului din perspectiva proprietarului (în condițiile cofinanțării UE);
* Verifica sustenabilitatea financiară a proiectului.

**Metodologia** utilizată este analiza fluxului de numerar actualizat, care presupune:

* Se iau în considerare doar fluxurile de numerar, respectiv valoarea reală de numerar plătită sau primită pentru proiect. Prin urmare, elementele contabile asimilate, de exemplu rezervele de amortizare și fondurile de rezervă nu trebuie incluse în analiza financiară.
* Se vor lua în considerare numai fluxurile de numerar din anul în care apar și vor fi proiectate pe o perioadă de referință de 10 ani pentru sectorul energie, care include şi perioada de implementare a operațiunii.
* În situația în care durata de viață economică utilă a proiectului depășește perioada de referință, se va lua în considerare și o valoare reziduală. Valoarea reziduală se determină prin calcularea valorii actuale nete a fluxurilor de numerar pentru durata de viață rămasă a proiectului (diferența dintre durata de viață economică utilă și perioada de referință). Valoarea reziduală a investiției este inclusă în analiza fluxului de numerar actualizat numai dacă veniturile depășesc costurile de operare și mentenanță a investiției.
* Venitul net actualizat al proiectului se calculează prin deducerea costurilor actualizate din veniturile actualizate și, dacă este cazul, prin adăugarea valorii reziduale a investiției, Analiza financiară trebuie elaborată din perspectiva proprietarului. În cazul în care proprietarul și operatorul sunt entități diferite, trebuie să se efectueze o analiză financiară consolidată, care exclude fluxurile de numerar între proprietar și operator.
* Analiza financiară ar trebui să fie efectuată la prețuri constante (cu prețuri fixate pe baza unui an de referință), dar evoluțiile preconizate ale prețurilor relative pentru inputuri cheie în proiect ar trebui luate în considerare în cadrul evaluării de risc
* Analiza financiară trebuie elaborată ținând cont de principiul incremental, respectiv de faptul că evaluarea impactului proiectului se realizează prin compararea a două scenarii:
  + Scenariul fără proiect;
  + Scenariul cu proiect – proiecția fluxurilor de numerar în situația implementării prezentului proiect.

**Etapele** elaborării analizei financiare sunt:

* 1. **Evaluarea rentabilității financiare a investiției**

Rentabilitatea financiară a unei investiții este evaluată prin estimarea valorii actualizate nete financiare și a ratei de rentabilitate financiară a investiției [VANF/C și RRF/C][[9]](#footnote-9). Acești indicatori compară costurile de investiție cu veniturile nete și stabilesc în ce măsură veniturile nete ale proiectului sunt în măsură să ramburseze investițiile, indiferent de sursele de finanțare.

Indicatorii rentabilității financiare a investiției se calculează pe baza fluxului de numerar net incremental, care se calculează ca diferență între fluxul de numerar net generat de scenariul cu proiect și fluxul de numerar net generat de scenariul contrafactual (fără proiect)..

**Fluxul de numerar net** reprezintă diferența dintre intrările de numerar și ieșirile de numerar.

Datele necesare, recomandate în proiecția fluxurilor de numerar, sunt:

**Ieșiri de numerar**

* **Costurile de investiție totale** – includ atât costurile de capital cât și costurile legate de implementarea proiectului care nu vor fi capitalizate (exemple: costuri cu pregătirea documentațiilor de finanțare, costuri cu managementul proiectului, costuri de publicitate și informare, costuri cu auditul proiectului, etc);
* **Costurile de înlocuire** – includ costurile cu înlocuirile de echipamente cu durata de viață economică mai mică decât perioada de referință a proiectului;
* **Costurile de operare** – includ toate costurile generate de operarea și întreținerea noii infrastructuri. Solicitanții trebuie să identifice o structură detaliată și suficient de completă a costurilor de operare și să furnizeze informații detaliate cu privire la ipotezele de bază avute în vedere în dimensionarea lor cantitativă și prognoza pe întreaga perioadă de referință a proiectului.

Se recomandă evidențierea costurilor de operare și mentenanță pe componente variabile și fixe. Pentru costurile fixe se vor lua în calcul (fără a fi exhaustivă recomandarea): costuri cu întreținerea și reparațiile, costurile cu personalul, costurile administrative, costurile cu redevența și alte costuri cu taxe și licențe de operare. În cazul costurilor variabile, se vor furniza informații detaliate cu privire la calculul consumului de energie primară, fundamentat pe baza randamentului global al echipamentelor și al consumului propriu de energie electrică (conform concluziilor bilanțului termoenergetic) precum și ipoteze cu privire la evoluția prețurilor la materia primă, costurile cu certificatele CO2 fundamentate pe calculul de emisii CO2, costuri materiale, costuri cu utilitățile, costuri cu serviciile prestate de terți.

**Intrări de numerar**

* Veniturile din operare – includ intrările de numerar plătite direct de utilizatori pentru bunurile sau serviciile din cadrul operațiunii, cum ar fi taxele/tarifele suportate direct de utilizatori pentru utilizarea infrastructurii, vânzarea sau închirierea de terenuri sau clădiri ori plățile pentru servicii. Veniturile vor fi determinate pe baza cantităților vândute sau a serviciilor prestate/a economiilor la costurile de funcționare generate de operațiuneprevizionate pe perioada de referință a proiectului și pe baza prețurilor specifice, având în vedere concluziile analizei cererii/analizei consumului propriu..

Pentru fundamentarea indicatorilor, se recomandă luarea în calcul a următoarelor aspecte:

* Evoluția consumului de energie, a emisiilor de GES și a intensității energetice;
* Consumul specific pe tip de consumator și evoluția acestui indicator în condițiile introducerii măsurilor de eficiență energetică;
* Evoluția indicatorilor economici relevanți și a altor factori care influențează aceste evoluții.

Pentru fundamentarea consumului propriu, se recomandă luarea în calcul a:

• consumului actual și prognozat pe perioada de referință;

• evoluției indicatorilor macroeconomici relevanți și a altor factori care influențează consumul de energie electrică.

Pentru fundamentarea prețurilor, următoarele aspecte trebuie avute în vedere:

• principiul „poluatorul plătește”, ținând seama de caracterul rezonabil al acestora;

• principiul recuperării integrale a costurilor care în cazul proiectelor care vizează producția de energie trebuie reconciliat cu analiza suportabilității de plată a beneficiarilor finali;

• aplicarea subvențiilor de preț conform reglementărilor în vigoare;

• modalitatea stabilirii preţurilor sau tarifelor (pe piaţă, bilaterale, reglementate) la energia electrică produsă și livrată în Sistemul energetic național.

Valoarea indicatorilor de rentabilitate financiară ai investiției arată capacitatea veniturilor nete generate de proiect de a acoperi costurile de investiții, indiferent de modalitatea în care acestea sunt finanțate.

Interpretarea indicatorilor de rentabilitate financiară ai investiției se face în funcție de valorile de referință existente:

* Valoarea indicatorului RRF/C indică dacă cofinanțarea UE nu depășește valoarea monetară ce face proiectul rentabil, pentru a nu genera un caz de suprafinanțare. Astfel, VANF(C) înainte de contribuția UE ar trebui să fie negativă și RRF(C) ar trebui să fie mai mică decât rata de actualizare folosită pentru analiză.Proiectele finanțabile în cadrul acestui ghid intrând sub incidența ajutorului de stat, interpretarea indicatorilor financiari trebuie făcută prin referință la valorile considerate acceptabile de către investitori în domeniul/sectorul în care se implementează proiectul.

|  |
| --- |
| **Atenție!**  La calculul indicatorilor de rentabilitate financiară ai investiției trebuie avute în vedere următoarele aspecte:  - Fluxurile financiare de natura dobânzilor și rambursărilor de credite se exclud din ieșirile de numerar ale proiectului pentru calculul indicatorilor de performanță ai proiectului. De asemenea, nu se iau în considerare impozitele, taxele și alte ieșiri de numerar care nu sunt legate de costurile de operare;  - Fluxurile de numerar de tipul subvențiilor, creditelor bancare, cofinanțarea UE nu sunt incluse în intrările de numerar ale proiectului. |

* 1. **Determinarea contribuției maxime din fonduri europene**
  2. **Asigurarea viabilității (sustenabilității) financiare**

Analiza de sustenabilitate financiară se bazează pe proiecții privind fluxul de numerar neactualizat.

Ea este utilizată, în principal, pentru a demonstra că proiectul va dispune de lichidități suficiente de la an la an pentru a-și acoperi întotdeauna costurile de investiție și operaționale pe parcursul întregii perioade de referință.

Principalele aspecte ale analizei de sustenabilitate financiară sunt următoarele:

* Sustenabilitatea financiară a proiectului este asigurată prin verificarea faptului că fluxul de numerar net cumulat (neactualizat) este pozitiv (sau egal cu zero) pentru fiecare an și pe parcursul întregii perioade de referință luate în considerare;
* Fluxurile de numerar nete care sunt luate în considerare în acest sens ar trebui să țină cont de costurile de investiție, de toate resursele financiare (cofinanțare UE, credite bancare, subvenții, alocații bugetare), de veniturile în numerar, de costurile de operare și de înlocuire la momentul în care sunt plătite, de rambursările obligațiilor financiare ale entității precum și de aporturile de capital, dobânzi și taxele directe;
* să nu țină seama de valoarea reziduală decât dacă activul este lichidat în ultimul an de analiză luat în considerare.

Sustenabilitatea financiară a proiectului se va evalua în corelare cu:

* graficul de realizare a investiţiei versus proiecţia lunară a fluxului de numerar pe perioada de realizare a investiţiei;
* planul de finanţare şi sursele prevăzute, cu prezentarea detaliată a graficelor de rambursare a împrumuturilor, costul creditului, graficul cererilor de rambursare a cheltuielilor efectuate, versus proiecţia anuală a fluxului de numerar pe perioada de operare.

### 4.2.12. Managementul de proiect

La nivelul tuturor proiectelor se va nominaliza un responsabil de proiect, care are rolul de manager de proiect.

În cazul în care se consideră necesar, se poate desemna o persoană de contact, care să asigure schimbul permanent de informaţii cu Ministerul Energiei. Persoana de contact poate să fie aceeaşi persoană cu managerul de proiect / responsabilul de proiect.

În vederea implementării proiectelor, beneficiarul, trebuie să facă dovada existenţei unităţii de implementare a proiectului (UIP/echipei de proiect).Pozițiile din cadrul UIP/echipei pot fi ocupate sau vacante la depunerea proiectului, urmând ca la semnarea contractului de finanțare, toate pozițiile să fie ocupate.

În vederea implementării proiectelor, beneficiarul care se încadrează în categoria microîntreprinderi, întreprinderi mici va desemna o persoană responsabilă de proiect, aceasta calitate poate fi asimilata și de reprezentantul legal al întreprinderii. La momentul depunerii cererii de finanțare se va specifică echipa responsabilă (consultant, personal tehnic din cadrul societatii, instalator, personal de decizie, personal cu atributii tehnice/de consultantă din exteriorul întreprinderii, etc, fiind specificate atribuțiile fiecăruia în proiect).

**Managementul proiectului, în toate etapele,** poate fi realizat cu personal propriu sau mixt (personal propriu şi externalizat). Unitatea de implementare a proiectului/echipa de proiect se constituie din:

* personalul propriu numit în componenţa UIP-ului/echipei de proiect, ce trebuie să îndeplinească funcţiile necesare implementării proiectului(management de proiect, financiar, achiziţii, tehnic); aceste poziții trebuie ocupate la contractare;
* Sprijinită, după caz, prin expertiză externă furnizată prin contracte de prestare servicii prin care sunt realizate activităţile aferente expertizei tehnice proiectului.

Pentru stabilirea capacității de management și tehnice a proiectului, se vor analiza: responsabilităţile persoanelor să fie bine definite; nivelul de experienţă în managementul de proiect al personalului să fie adecvat (studii de specialitate și participarea la proiecte de investiţii similare); nivelul de experienţă şi calificare tehnică relevantă în domeniul energiei (studii de specialitate și participarea la proiecte similare). Auditurile energetice se vor reliza doar de către auditori energetici certificați de autoritatea competentă.

### 4.2.13. Elaborarea bugetului şi categoriile de cheltuieli

Bugetul proiectului va fi defalcat pe ani şi pe activităţi, conform formatului din Cererea de finanţare - anexa nr. 1 și anexa nr.6 .

În defalcarea bugetului pe ani se va ţine cont de eventualele proceduri de achiziţie şi de durata acestora.

Planificarea propusă se poate transforma ulterior în calendarul cererilor de transfer ce vor fi anexe la contractul de finanţare.

### 4.2.14 Contribuția proiectului la tranziția verde

Solicitantul va completa contribuția proiectului la tranziția verde, în conformitate cu prevederile Regulamentului (UE) nr. 241/2021.

**Capitolul 5. Procesul de evaluare și selecție**

**5.1 Descriere generală**

Procesul de evaluare și selecție a proiectelor se va desfășura prin apel competitiv conform prevederilor PNRR la nivelul direcției de specialitate din cadrul Ministerului Energiei. Pentru implementarea proiectului se va încheia un contract de finanțare între Ministerul Energiei și beneficiarul proiectului.

Etapele parcurse de la depunerea cererii de finanțare până la semnarea contractului de finanțare sunt:

* verificarea administrativă și a eligibilității
* evaluarea tehnico-economică
* etapa precontractuală (depunerea documentelor aferente contractării, ulterior notificării de aprobare a proiectului)
* semnarea contractului de finanțare.

### 5.1.1 Verificarea administrativă și a eligibilității cererilor de finanțare

În cadrul acestei etape se vor verifica următoarele:

* Respectarea formatului standard al cererii de finanţare, completarea tuturor câmpurilor acesteia şi includerea tuturor anexelor obligatorii;
* Data limită de transmitere a cererii de finanţare și valabilitatea documentelor .
* Pentru verificarea conformităţii administrative şi de eligibilitate a cererii de finanţare se utilizează un sistem de evaluare de tip DA/NU și acordarea punctajului standard și suplimentar, conform Grilei de evaluare administrativă.

În cazul în care informaţiile oferite sunt neclare sau incomplete, se va transmite solicitantului o clarificare cuprinzând toate clarificările necesare, constatate urmare a evaluării, cu termen de răspuns de 7 zile. În cazul în care răspunsul nu este complet, necorespunzator obiectului sau netransmis în termen, cererea de finanţare va fi respinsă. În cazul proiectelor care nu sunt considerate admisibile, solicitanţii sunt notificaţi asupra motivelor respingerii.

|  |
| --- |
| **Atenție!**  Având în vedere că depunerea cererii de finanţare se face electronic, procesul de clarificări se va desfăşura astfel:  • Se va solicita o singură clarificare pentru această etapă de evaluare;  • Solicitantul va avea obligaţia să răspundă în maxim 7 zile. |

**Numai cererile de finanţare eligibile care îndeplinesc toate criteriile conformității administrative și tehnice a cererii de finanțare, conform prevederilor ghidului, sunt admise în următoarea etapă (după solicitarea clarificărilor și completarea dosarelor), respectiv semnarea contractelor de finanțare.**

La finalizarea procesului de verificare a conformității administrative a ofertei, solicitantul va fi notificat privind îndeplinirea sau neîndeplinirea criteriilor de conformitate administrativă şi de eligibilitate.

### 5.1.2 Evaluarea tehnico-economică a cererilor de finanțare

Pentru fiecare proiect selectat în vederea finanţării se va întocmi o notă de aprobare a finanţării. Pentru fiecare proiect respins, solicitantul va fi înştiinţat în scris asupra motivelor respingerii.

Punctajul total acordat proiectului reprezintă suma punctajelor acordate conform Grilei de evaluare tehnico-economică.

Evaluarea proiectului va permite aprecierea contribuţiei proiectului la îndeplinirea obiectivelor PNRR, la implementarea legislaţiei relevante cu privire la eficienţa energetică în România. Se va urmări ca oferta concurențială să fie clară, coerentă, realistă şi fezabilă cu privire la operaţiunile propuse, termenele de realizare, eficienţa investiţiilor. Se va evalua coerenţa între problemele identificate, obiectivele proiectului, activităţile propuse şi rezultatele estimate. Toate activităţile propuse în proiect trebuie să fie clar descrise şi cuantificate. Toate echipamentele trebuie să respecte normele privind eligibilitatea cheltuielilor și prevederile punctului 1.8.2. Se va evalua dacă resursele folosite pentru implementarea proiectului sunt suficiente. Planificarea activităţilor trebuie să fie realistă. Bugetul proiectului, defalcat pe categorii de cheltuieli trebuie să fie transparent şi coerent.

|  |
| --- |
| **Atenție!**  Având în vedere că depunerea cererii de finanţare se face electronic, procesul de clarificări se va desfăşura astfel:  • Se va solicita o singură clarificare pentru această etapă de evaluare;  • Solicitantul va avea obligaţia să răspundă în maxim 7 zile. |

Pentru fiecare proiect selectat în vederea finanţării se va întocmi o notă de aprobare a finanţării. Pentru fiecare proiect respins, solicitantul va fi înştiinţat în scris asupra motivelor respingerii.

5.2 Depunerea și soluționarea contestațiilor

În situaţia în care solicitanţii sunt nemulţumiţi de respingerea proiectului în oricare dintre etape, inclusiv în etapa de contractare, aceştia au posibilitatea de a contesta acest rezultat. Contestaţiile se depun în termen de 10 zile lucrătoare de la comunicarea rezultatului, la sediul Ministerului Energiei, la adresa electronică comunicată sau prin platforma dedicată (Ministerul Energiei va publica informațiile utile în acest sens, în timp util, pe pagina de internet a ministerului, la sectiunea dedicata PNRR), conform informațiilor publicate pe pagina electronică a Ministerului Energiei.

Soluţionarea contestaţiilor se va face în termen de maxim 30 de zile calendaristice de la înregistrarea acesteia.

Pentru a putea fi luate în considerare, contestaţiile trebuie să respecte următoarele cerinţe:

* Identificarea contestatarului, prin: denumirea solicitantului, adresa, funcţia, numele şi prenumele reprezentantului legal;
* Identificarea proiectului, prin: numărul unic de înregistrare alocat cererii de finanţare (codul proiectului din platforma electronică) şi titlul proiectului;
* Obiectul contestaţiei (ce se solicită prin formularea contestaţiei);
* Motivele de fapt şi de drept (dispoziţiile legale naţionale şi/sau comunitare, principiile încălcate);
* Mijloace de probă
* Contestaţiile trebuie să fie însoţite de o copie a comunicării, de către Ministerul Energiei, a rezultatului procesului de evaluare şi selecţie;
* Semnătura reprezentantului legal;
* Data formulării contestaţiei;

Contestaţiile sunt analizate şi soluţionate în termen de 30 de zile (calendaristice) de la data înregistrării lor. În situaţia în care se consideră necesară o investigaţie mai amănunţită, care presupune depăşirea termenului de 30 de zile, contestatarul va fi anunţat, în scris, asupra termenului de soluţionare. Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv la nivelul Ministerului Energiei. Contestatarul este notificat în scris asupra deciziei comisiei.

Capitolul 6. contractarea proiectelor

Contractul de finanţare (CF) reprezintă un act juridic supus regulilor de drept public, cu titlu oneros pentru beneficiar, de adeziune, comutativ şi sinalagmatic prin care se stabilesc drepturile şi obligaţiile corelative ale părţilor în vederea implementării operaţiunilor.

După finalizarea procesului de evaluare, pentru proiectele selectate în urma apelului competitiv, Ministerul Energiei redactează lista proiectelor eligibile și a proiectelor care nu se înscriu pentru finanțare.

În urma aprobării listei, contractul de finanţare se transmite solicitanților declarați eligibili și aprobați în lista finală.

Solicitantul va încărca în sistemul informatic documentele solicitate în funcţie de disponibilitatea sistemului electronic. Proiectul poate fi respins în cadrul acestei etape şi se va transmite solicitantului o Notificare de respingere și motivele care au stat la baza acestei decizii, prin intermediul aplicației electronice,:

* documentaţia solicitată nu este transmisă în termenul solicitat ori este incompletă în raport cu cerinţele Ghidului (respectiv**)** sau nu se mai află în perioada de valabilitate;
* se constată modificarea formei iniţiale a contractului transmis de către Ministerul Energiei şi/sau nerespectarea termenului limită de returnare a contractului semnat.

Solicitantul se obligă ca toate documentele transmise să fie în formatul prevăzut de lege şi în vigoare la data depunerii acestora, în caz contrar neputându-se încheia contractul.

Contactul de finanţare va fi semnat de către reprezentanţii Ministerului Energiei şi reprezentantul legal al solicitantului, contractul de finanţare intrând în vigoare la data semnării ultimei părţi semnatare.

Solicitantul are obligaţia de a semna electronic contractul de finanțare şi de a-l returna în termenul solicitat de Ministerul Energiei (10 zile de la data primirii documentului) însoţit, eventual, de orice alt document solicitat odată cu transmiterea contractului. În cazul în care solicitantul nu respectă termenul de semnare a contractul de finanţare şi de returnare la Ministerul Energiei, ministerul îşi rezervă dreptul de a respinge finanţarea contractul de finanţare.

După semnarea de către solicitant, contractul de finanţare va fi semnat de către reprezentantul legal al Ministerului Energiei. Data încheierii contractului de finanţare este data ultimei semnături.

Beneficiarul se angajează să furnizeze datele privind beneficiarul real, conform art. 22 alin. 2 lit. d din Regulamentul (UE) 2021/241.

* la depunerea Cererii de finantare se solicită prin Anexa 1 menţionarea beneficiarului real, iar ȋn procesul de contractare se impune, odată cu semnarea contractului de finanțare, beneficiarul să depună Declarația privind beneficiarul real al persoanei juridice (solicitantul de finanțare), document eliberat de ONRC și să completeze secțiunea dedicată beneficiarul real al destinatarului final (solicitantul de finanțare) din aplicația IT;

Totodată, beneficiarul se angajează să includă condițiile legate de DNSH în cadrul documentațiilor de atribuire a achizițiilor aferente proiectelor finanțate și să respecte acest principiu pe perioada de implementare/operare.

Beneficiarul are obligația de a menține investiția pe perioada valabilității contractului de finanțare și de a păstra documentele aferente proiectelor pe perioada prevăzută de art. 132 din Regulamentul financiar, respectiv timp de 5 ani de la data plății soldului sau, în absența unei astfel de plăți, de la data efectuării ultimei raportări.

Beneficiarul este obligat să transmită Ministerului Energiei raportări privind progresul tehnic al investiţiilor, date privind indicatorii, precum și orice alte informații suplimentare legate de contractul de finanțare încheiat, astfel încât acesta să poată realiza în termen util raportările către MIPE și celelalte autorități implicate, conform prevederilor legale aplicabile PNRR. Termenele de transmitere a acestor raportări vor fi prevăzute în contractul de finanţare.

Beneficiarii ajutorului de stat sunt obligaţi să păstreze, pentru o perioadă de 10 ani începând de la data ultimului ajutor plătit în cadrul schemei, toate documentele necesare şi să ţină o evidenţă specifică a ajutorului de care au beneficiat conform prezentei scheme.Procedura de contractare poate diferi de cea descrisă în Ghidul Solicitantului, în corelare cu funcționalitățile sistemului informatic. Prin urmare, va fi comunicată ulterior beneficiarilor.

Fiecare contract poate avea clauze suplimentare specifice sau poate fi actualizat cu ultimele modificări identificate a fi necesare de către Ministerul Energiei. Versiunea finală a contractului de finanțare (în special clauzele specifice și anexele) vor fi comunicate ulterior beneficiarilor.

|  |
| --- |
| **Atenție!**  Contractele de finanţare reprezintă contracte de adeziune, cu clauze prestabilite ce nu pot face obiectul negocierilor dintre părţi. |

Link-uri din Legislația aplicabilă

**[Regulamentul Delegat (UE) 2021/2106](https://eur-lex.europa.eu/legal-content/RO/TXT/PDF/?uri=CELEX:32021R2106)** al Comisiei de completare a Regulamentului (UE) 2021/241 al Parlamentului European și al Consiliului de instituire a Mecanismului de redresare și reziliență prin stabilirea indicatorilor comuni și a elementelor detaliate ale tabloului de bord privind redresarea și reziliența

[**Directiva 2012/27/UE**](https://eur-lex.europa.eu/legal-content/RO/TXT/PDF/?uri=CELEX:32012L0027&from=RO) a Parlamentului European și a Consiliului (Directiva privind eficiența energetică)

[**Anexa DNSH la PNRR**](https://mfe.gov.ro/wp-content/uploads/2021/10/baa3b203294813193ab596e30e50f175.rar)**,** Componenta C6. Energie, publicată pe site-ul MIPE.

[**Directivei 2010/75/UE**](https://eur-lex.europa.eu/legal-content/RO/TXT/PDF/?uri=CELEX:32010L0075&from=HU) a Parlamentului European și a Consiliului (1) de a utiliza cele mai bune tehnici disponibile (BAT) și de a garanta că nivelurile de emisie a poluanţilor nu sunt mai ridicate decât nivelurile care s-ar fi înregistrat prin aplicarea BAT; în cazurile în care nivelurile emisiilor asociate BAT au fost definite în actele de punere în aplicare adoptate în temeiul Directivei 2010/75/UE, acele niveluri se vor aplica în sensul prezentului regulament, dacă nivelurile respective sunt exprimate ca interval, se va aplica limita în care se atinge BAT pentru prima dată.

[**Ordonanță de Urgență a Guvernului nr. 124/2021**](https://legislatie.just.ro/Public/DetaliiDocumentAfis/249165)privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență

[**ISO 50001**](https://www.asro.ro/sr-en-iso-500012019-instrument-cheie-pentru-eficienta-energetica-a-organizatiilor/) – Sistemul de management și monitorizare energetică 50001

1. anul 2021, ca an de referință pentru proiectele depuse în apelul PNRR C6 I5 [↑](#footnote-ref-1)
2. Cu excepția proiectelor din cadrul acestei măsuri care au ca obiect generarea de energie electrică și/sau termică, precum și a infrastructurii conexe de transport și distribuție pe gaze naturale, care respectă condițiile prevăzute în Anexa III la Orientările tehnice privind aplicarea principiului de „a nu aduce prejudicii semnificative” (2021/C58/01). [↑](#footnote-ref-2)
3. În cazul în care activitatea care beneficiază de sprijin generează emisii preconizate de gaze cu efect de seră care nu sunt semnificativ mai mici decât valorile de referință relevante, ar trebui să se furnizeze o explicație a motivelor pentru care acest lucru nu este posibil. Valorile de referință stabilite pentru alocarea cu titlu gratuit pentru activitățile care intră în sfera de aplicare a sistemului UE de comercializare a certificatelor de emisii, în conformitate cu Regulamentul de punere în aplicare (UE) 2021/447 al Comisiei. [↑](#footnote-ref-3)
4. Această excludere nu se aplică acțiunilor întreprinse în cadrul acestei măsuri în instalații destinate exclusive tratării deșeurilor periculoase nereciclabile și instalații existente, în cazul în care acțiunile din cadrul acestei măsuri vizează sporirea eficienței energetice, captarea gazelor de evacuare pentru depozitare ori utilizare sau recuperarea materialelor din cenușa de incinerare, cu condiția ca astfel de acțiuni din cadrul acestei măsuri să nu conducă la o sporire a capacității instalațiilor de a prelucra deșeuri sau la o prelungire a duratei de viață a instalațiilor; pentru care se furnizează dovezi la nivel de instalație [↑](#footnote-ref-4)
5. Această excludere nu se aplică acțiunilor întreprinse în cadrul acestei măsuri în instalații existente de tratare mecano-biologică, în cazul în care acțiunile din cadrul acestei măsuri vizează sporirea eficienței energetice sau modernizarea operațiunilor de reciclare a deșeurilor separate pentru compostarea biodeșeurilor și digestia anaerobă a biodeșeurilor, cu condiția ca astfel de acțiuni din cadrul acestei măsuri să nu conducă la o sporire a capacității instalațiilor de a prelucra deșeuri sau la o prelungire a duratei de viață a instalațiilor; pentru care se furnizează dovezi la nivel de instalație. [↑](#footnote-ref-5)
6. Indicator comun conform Anexei privind lista indicatorilor comuni din Regulamentul delegat (UE) 2021/2106 al Comisiei din 28 septembrie 2021 de completare a Regulamentului (UE) 2021/214 al Parlamentului European și al Consiliului de instituire a Mecanismului de redresare și reziliență prin stabilirea indicatorilor comuni și a elementelor detaliate ale tabloului de bord privind redresarea și reziliența [↑](#footnote-ref-6)
7. Valoarea de referință se referă la consumul anual de energie primară din 2021 pe conturul energetic evaluat, iar valoarea obținută se referă la consumul anual de energie primară pentru anul următor intervenției. Pentru procesele din întreprinderi, consumul annual de energie primară se documentează pe baza auditurilor energetice în conformitate cu articolul 8 din Directiva 2021/27/UE privind eficiența energetică [↑](#footnote-ref-7)
8. Diferența dintre bugetul alocat prin PNRR pentru I5 și ajutorul de stat din prezenta schemă este dedicată dezvoltării platformei informatice pentru centralizarea și analiza datelor de consum de energie, la nivel național. [↑](#footnote-ref-8)
9. Valoarea actualizată netă financiară (VANF) reprezintă suma care rezultă după ce costurile de investiție, de funcționare și de înlocuire preconizate (actualizate) ale proiectului sunt deduse din valoarea actualizată a veniturilor preconizate. Rata de rentabilitate financiară (RRF) este rata de actualizare care determină o VANF egală cu zero. [↑](#footnote-ref-9)