**Anexa nr. 4 la ghid**

**Declarație privind respectarea principiului DNSH**

Subsemnatul/a <nume, prenume> posesor/posesoare al/a CI seria <seria**>,** nr. <nr.>, eliberată de <organismul emitent>, CNP <CNP>, eliberat de <organismul emitent>, în calitate de reprezentant legal al <denumirea solicitant>, cunoscând că declararea necorespunzătoare a adevǎrului, inclusiv prin omisiune, constituie infracţiune şi este pedepsită de legea penală,declar pe propria răspundere că:

1. Cererea de finanțare pentru proiectul <denumire proiect>, aferentă Măsurii de investiții - Investiția I5 - Asigurarea eficienței energetice în sectorul industrial din *Componenta C6 - Energie* a PNRR, respectă în integralitate principiul de „a nu prejudicia în mod semnificativ” (DNSH – „Do No Significant Harm”), în conformitate cu *Comunicarea Comisiei - Orientări tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență (2021/C 58/01)* și *cu Regulamentul delegat (UE) al Comisiei 2021/2139, în temeiul Regulamentului privind taxonomia (UE) (2020/852)*, pe durata întregului ciclu de viață a investiţiei propuse în cadrul acesteia, în special luând în considerare etapele de implementare/execuţie, operare și scoatere din uz a investiţiei.
2. Astfel, ofertapentru proiectul *<denumire proiect>* nu prejudiciază în mod semnificativ pe durata întregului ciclu de viață a investiţiei niciunul dintre cele 6 obiective de mediu, prin raportare la prevederile art. 17 din Regulamentului (UE) 2020/852, respectiv:
3. *atenuarea schimbărilor climatice;*
4. *adaptarea la schimbările climatice;*
5. *utilizarea durabilă și protecția resurselor de apă și a celor marine;*
6. *tranziția către o economie circulară;*
7. *prevenirea și controlul poluării;*
8. *protecția și refacerea biodiversității și a ecosistemelor.*
9. Autoevaluarea cererii de finanțare din punct de vedere al respectării principiului DNSH pentru proiectul <denumire proiect> din Anexa la prezenta declaraţie este realizată în conformitate cu *Comunicarea Comisiei - Orientări tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență (2021/C 58/01)* și *cu Regulamentul delegat (UE) al Comisiei 2021/2139, în temeiul Regulamentului privind taxonomia (UE) (2020/852).*
10. Autoevaluarea cererii de finanțare pentru proiectul <denumire proiect> din anexa la prezenta declaraţie cuprinde date și informaţii corecte, reale și conforme cu documentaţia ofertei din fazele de proiectare **(**SF/DALI, PTh, DTAC**),** precum și cu măsurile ce vor fi luate pe perioada de implementare/execuţie, operare și scoatere din uz a acesteia.
11. În cadrul procedurilor de achiziţie pentru fazele de proiectare este inclusă obligaţia proiectantului de a trata și de a asigura în mod corespunzător conformitatea investiţiei cu principiul de „a nu prejudicia în mod semnificativ” (DNSH - „Do No Significant Harm”), în conformitate cu *Comunicarea Comisiei - Orientări tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență (2021/C 58/01)* și *cu Regulamentul delegat (UE) al Comisiei 2021/2139, în temeiul Regulamentului privind taxonomia (UE) (2020/852).*
12. În cadrul procedurilor de achiziţie pentru furnizarea echipamentelor/instalaţiilor și execuţia lucrărilor este inclusă obligaţia contractantului de a respecta măsurile stabilite în fazele de proiectare și de a asigura în mod corespunzător conformitatea investiţiei cu principiul de „a nu prejudicia în mod semnificativ” (DNSH - „Do No Significant Harm”), în linie cu autoevaluarea anexată la prezenta declaraţie.
13. Pe perioada de operare și la finalul ciclului de viață a investiţiei se asigură în mod corespunzător conformitatea investiţiei cu principiul de „a nu prejudicia în mod semnificativ” (DNSH – „Do No Significant Harm”), în conformitate cu autoevaluarea din **Anexa la prezenta declaraţie. Care?**
14. Raportarea privind asigurarea conformităţii investiţiei cu principiul de „a nu prejudicia în mod semnificativ” (DNSH - „Do No Significant Harm”) se va realiza inclusiv pe perioada de implementare și de valabilitate a contractului de finanțare corespunzător cererii de finanțare, potrivit termenelor și condiţiilor stabilite de Ministerul Energiei.
15. Având în vedere specificul programului, activitățile finanțabile nu prejudiciază în mod semnificativ, prin adoptarea celor mai bune niveluri de performanță de mediu disponibile la nivel de sector prin însăși indicatorii de rezultat stabiliți
16. Pentru a **se** asigura că **cererea** de finanțare pentru proiectul *<denumire proiect>* respectă *Comunicarea Comisiei - Orientări tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență (2021/C 58/01)*, declar faptul că cererii de finanțare exclude activitati si active care se **încadrează în următoarea listă** de activități:
17. activitățile legate de combustibili fosili, inclusiv utilizarea în aval[[1]](#footnote-1);
18. activitățile din cadrul sistemului UE de comercializare a certificatelor de emisii (ETS) cu emisii preconizate de gaze cu efect de seră care nu sunt mai mici decât valorile de referință relevante[[2]](#footnote-2);
19. activitățile legate de depozite de deșeuri, incineratoare[[3]](#footnote-3) și instalații de tratare mecano­biologică a deșeurilor[[4]](#footnote-4); și
20. activitățile în cadrul cărora eliminarea pe termen lung a deșeurilor poate dăuna mediului.

Ata**ș**ez la prezenta declaraţie autoevaluarea cererii de finanțare din punct de vedere al respectării principiului DNSH pentru proiectul <denumire proiect> din Anexa la prezenta declaraţie (Anexa nr. 6.1).

Confirm, de asemenea, că afirmaţiile din această declaraţie (inclusiv din Anexa la aceasta) sunt adevărate şi că informaţiile incluse în aceasta sunt corecte.

**Reprezentant legal al solicitantului**

Nume și prenume .................................................................

Dată ................................................

Semnătură ......................................

**Autoevaluarea**

**privind respectarea principiului de „a nu aduce prejudicii semnificative” (DNSH)**

**pentru proiectul** *[se va menţiona denumirea]*

**Notă:** explicaţiile din parantezele pătrate pot fi şterse la momentul completării analizei.

**Descrierea pe scurt a proiectului**

***[****Se vor prezenta pe scurt: locaţia proiectului, descrierea investiţiei propuse****,*** *menționarea celor trei indicatori estimați* ]

**-Partea 1 a listei de verificare-**

*[În cadrul părţii 1 a listei, se vor filtra cele șase obiective de mediu pentru a le identifica pe cele care necesită o evaluare de fond (prevăzută în partea a doua a listei). În cazul în care se răspunde cu DA pentru un obiectiv de mediu în* ***Partea 1 a listei****, respectivul obiectiv de mediu va parcurge* ***evaluarea de fond*** *din* ***Partea 2 a listei****. În cazul în care se răspunde cu NU pentru un obiectiv de mediu în Partea 1 a listei, acel obiectiv de mediu nu va mai parcurge evaluarea din Partea 2 a listei de verificare.*

***Observaţie:*** *În prezenta anexă,**încadrarea în prima parte sau în cea de-a doua parte a listei de verificare s-a realizat având în vedere analiza DNSH anexată la componentă* ***C6 - Energie*** *a PNRR[[5]](#footnote-5) pentru Măsura de investiții - Investiția I5 – Asigurarea eficienței energetice în sectorul industrial, iar solicitanţii de finanţare au posibilitatea de a reîncadra, doar în mod justificat, obiectivele de mediu în cadrul celor 2 liste.]*

|  |  |  |  |
| --- | --- | --- | --- |
| ***Vă rugăm să indicați care dintre obiectivele de mediu de mai jos necesită o evaluare de fond a măsurii conform principiului DNSH*** | **Da** | **Nu** | ***Justificare în cazul selectării răspunsului „Nu”*** |
| Atenuarea schimbărilor climatice |  | X | Activităţile măsurii sunt eligibile în cadrul domeniului de intervenţie 024b - Eficiență energetică și proiecte demonstrative în IMM-uri sau întreprinderi mari și măsuri de sprijin care respectă criteriile de eficiență energetică din anexa VI la Regulamentul (UE) nr. 2021/241, cu un coeficient de 100% pentru obiectivul privind schimbările climatice, în condiţiile în care obiectivul măsurilor este de a realiza, în medie, o reducere de cel puțin 30 % a emisiilor directe și indirecte de gaze cu efect de seră, în comparație cu emisiile ex-ante.  Având în vedere faptul că măsura sprijină cu un coeficient de 100% obiectivul privind atenuarea schimbărilor climatice, se consideră îndeplinit principiul DNSH pentru acest obiectiv de mediu.  Activitățile măsurii de creștere a eficienței energetice în industrie sunt complementare cu măsurile de reforme și investiții care susțin creșterea ponderii energiei provenite din resurse regenerabile, inclusiv cu cele prevăzute în cadrul componentei Energie din PNRR și atingerea obiectivului prevăzut în acest sens în cadrul Planului Național Integrat în domeniul Energiei și Schimbărilor Climatice 2021-2030 (PNIESC), aflat în proces de actualizare.  Implementarea măsurii va avea ca rezultat reducerea consumului de energie (combustibili fosili, energie electrică și termică) de către operatorii economici industriali, cu impact asupra reducerii emisiilor de GES și combaterii sărăciei energetice.  Unitatea/instalația de cogenerare va îndeplini cerințele privind „cogenerarea de înaltă eficiență”, conform prevederilor Directivei 2012/27/UE. De asemenea solicitantul de finanţare trebuie să justifice şi să probeze, prin raportare la cele scrise în cadrul Studiului de fezabilitate sau în cadrul unei alte analize/studiu distinct, după caz, faptul că instalaţia/ unitatea de cogenerare, obiect al solicitării finanţării, nu va depăşi pragul de emisii de 250 gCO2eq/kWh pe durata de viață economică a instalației (informaţiile privind durata de viaţă şi externalităţile generate se vor corela cu cele prevăzută în Analiza Cost Beneficiu aferentă proiectului).  Observaţii: Conform Hotărârii Guvernului nr. 2.139 din 30 noiembrie 2004 (\*actualizată\*) pentru aprobarea Catalogului privind clasificarea şi duratele normale de funcţionare a mijloacelor fixe, turbinele pe gaze au o durată normală de funcţionare între 12-22 ani (subgrupa 2.1. Echipamente tehnologice (maşini, utilaje şi instalaţii de lucru) - 2.1.16.2.2. turbine cu abur, turbine cu gaze).  Ca observaţie, în calcularea atingerii pragului de **250 gCO2eq/kWh** se vor lua în calcul nu doar emisiile de CO2, ci și celelalte emisii de gaze cu efect de seră (CO2 echivalent) și anume, CH4 și N2O. În ceea ce priveşte emisiile de CH4 și N2O provenite din combustia gazului natural, acestea sunt mult mai reduse faţă de emisiile de CO2, după cum se poate vedea în studiul “Greenhouse Gas Emissions from Fossil Fuel Fired Power Generation Systems” al JOINT RESEARCH CENTRE (DG JRC - EUROPEAN COMMISSION) - pag. 13 sau în Greenhouse Gas Inventory Guidance-Direct Emissions from Stationary Combustion Sources, EPA, 2016, <https://www.epa.gov/sites/default/files/2016-03/documents/stationaryemissions_3_2016.pdf> - pagina 20.  Activităţile măsurii sunt în linie cu prevederile Directivei 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE (modificată prin Directiva (UE) 2018/2002).  Se va avea în vedere achiziţia de echipamente cu un consum energetic redus (inclusiv pentru Centrul de date), care să determine eficientizarea consumului de energie. De asemenea, pentru Centrele de date, indiferent de dimensiune, se vor asigura condiţii de aerisire/ventilaţie naturală, prin care aerul cald și cel rece circulă continuu, în scopul reducerii consumului de energie pentru controlul și menţinerea temperaturii optime.  În cazul serverelor și echipamentelor de stocare a datelor, computerelor și afișajelor electronice utilizate vor fi îndeplinite cerințele legate de utilizarea materialelor și a altor resurse, inclusiv energie, stabilite în conformitate cu Directiva 2009/125/CE de instituire a unui cadru pentru stabilirea cerințelor în materie de proiectare ecologică aplicabile produselor cu impact energetic.  Se va avea în vedere punerea în aplicare a practicilor relevante, de exemplu, echipamentele și serviciile IT enumerate ca "practici preconizate" în cea mai recentă versiune a Codului european de conduită privind eficiența energetică a Centrelor de date sau în documentul CEN-CENELEC CLC TR50600-99-1 "Facilitățile și infrastructurile centrelor de date - Partea 99-1: Practici recomandate pentru gestionarea energiei".  Pentru a se asigura că măsura respectă Ghidul tehnic „A nu prejudicia în mod semnificativ” **(2021/C58/01),** criteriile de eligibilitate pentru viitoarele apeluri de proiecte vor exclude următoarea listă de activități: (i) activități legate de combustibilii fosili, inclusiv utilizarea în aval[[6]](#footnote-6); (ii) activități în cadrul Sistemului UE de comercializare a cotelor de emisii (ETS) care realizează emisii proiectate de gaze cu efect de seră care nu sunt mai mici decât valorile de referință relevante[[7]](#footnote-7). În plus, prin condiţiile de eligibilitate/termenii de referință se va solicita ca doar activitățile care respectă legislația relevantă de mediu, a UE și națională, să poată fi selectate. |
| Adaptarea la schimbările climatice | X |  |  |
| Utilizarea durabilă și protejarea resurselor de apă și a celor marine |  | x | Avȃnd în vedere că activităţile prezentei măsuri vizează în principal achiziţia **și** instalarea de echipamente/utilaje/dotări/active necorporale ce vor fi instalate, în principal, în unităţi de producţie existente, dar și măsuri de creștere a eficienţei energetice a clădirilor existente, în vederea creșterii eficienţei energetice și a rezilienţei în industrie, se estimează că acestea nu vor avea un impact semnificativ previzibil asupra obiectivului de mediu privind utilizarea sustenabilă şi protecţia apelor şi a resurselor marine, luȃnd în considerare efectele directe de pe parcursul implementării și efectele primare indirecte de pe parcursul duratei de viaţă a investiţiilor. În etapa de execuţie a activităţilor, vor fi stabilite și respectate condiţii, astfel încât să se excludă orice posibilitate de apariție a unor efecte negative asupra factorilor de mediu și, în special, asupra apei, solului și subsolului, aerului. Implementarea activităţilor prezentei măsuri nu implică riscuri de degradare a mediului legate de păstrarea calității apei sau de accentuarea deficitului de apă, ţinȃnd seama de prevederile Directivei 2000/60/CE privind stabilirea unui cadru de politică comunitară în domeniul apei, nefiind afectate starea bună a apelor de suprafaţă şi subterane, precum şi nici potenţialul ecologic bun al acestora, aşa cum sunt definite în Articolul 2, punctele (22) şi (23) din Regulamentul (UE) 2020/852 („Taxonomy Regulation”). |
| Economia circulară, inclusiv prevenirea generării de deșeuri și reciclarea acestora | X |  |  |
| Prevenirea și controlul poluării aerului, apei sau solului | X |  |  |
| Protecția și refacerea biodiversității și a ecosistemelor |  | X | Avȃnd în vedere că activităţile prezentei măsuri vizează în principal achiziţia **ș**i instalarea de echipamente/utilaje/dotări/active necorporale ce vor fi instalate, în principal, în unităţi de producţie existente, dar și măsuri de creștere a eficienţei energetice a clădirilor existente, în vederea creșterii eficienţei energetice și a rezilienţei în industrie, se estimează că acestea nu vor avea un impact semnificativ previzibil asupra obiectivului de mediu privind protecţia şi refacerea biodiversităţii şi a ecosistemelor, luȃnd în considerare efectele directe și efectele primare indirecte de pe parcursul implementării, întrucȃt cele 50 de unităţi industriale (minimum) în care se vor implementa proiectele de eficiență energetică în industrie nu sunt localizate în zone sensibile din punctul de vedere al biodiversității sau în apropierea acestora (rețeaua de arii protejate Natura 2000, siturile naturale înscrise pe Lista patrimoniului mondial UNESCO și principalele zone de biodiversitate, precum și alte zone protejate etc). |

***- Partea 2 a listei de verificare –***

*[Solicitantul de finanţare trebuie să furnizeze o* ***evaluare de fond*** *a proiectului/ofertei conform principiului DNSH, în cazul obiectivelor de mediu care necesită efectuarea acestei evaluări.*

*Astfel, solicitantul va răspunde la întrebările de mai jos, pentru acele obiective de mediu identificate în partea 1 ca necesitând o evaluare de fond, ţinând seama de* ***cerinţele de examinare***  *prevăzute în coloana privind* ***evaluarea de fond****, de mai jos, făcând totodată referire la documentaţia tehnico-economică, avizele şi acordurile obţinute/care vor fi obţinute pentru proiectul/oferta depusă.]*

|  |  |  |
| --- | --- | --- |
| **Întrebări** | **Nu** | **Evaluarea de fond** |
| Adaptarea la schimbările climatice: Se preconizează că măsura va duce la creșterea efectului negativ al climatului actual și al climatului viitor preconizat asupra măsurii în sine sau asupra persoanelor, asupra naturii sau asupra activelor? | **X** | Activităţile aferente prezentei măsuri se referă la:  •Înlocuirea echipamentelor la nivelul operatorilor economici, retehnologizarea și modernizarea sistemelor de producție, sisteme de contorizare, monitorizarea și optimizare a consumului de energie al operatorilor economici, **achiziționarea de panouri fotovoltaice** și sisteme de telegestiune (cu impact în eficienţă energetică), sisteme privind identificarea vârfurilor de consum și eliberarea graduală de energie și planificare a acesteia etc;  •Eficienţă energetică a unităţilor industriale;  •Achiziția de platforme digitale de centralizare a datelor de consum/reducerea consumului/monitorizarea indicatorilor pentru fiecare echipament individual la nivelul operatorilor/ramurii de activitate/digitalizare și transfer date la distanță.  Schimbările climatice pot genera o serie de modificări ale condițiilor meteorologice care ar putea afecta atât activităţile de proiectare, dar și de construire/instalare/montaj, după caz, iar neadaptarea la schimbările climatice ar determina reducerea siguranței și creșterea costurilor de exploatare. Astfel, efectele schimbărilor climatice viitoare reprezintă o provocare semnificativă pentru proiectanții și administratorii infrastructurilor industriale, care se pot confrunta în viitor cu situații dificile din cauza precipitațiilor extreme, a creșterii vitezei vântului, a inundațiilor, a creșterii numărului de zile cu temperaturi extreme şi a altor vulnerabilităţi (de ex. riscul seismic, în funcţie de localizare) etc.  Întrucât infrastructurile industriale care vor face obiectul finanţărilor prin prezenta schema sunt localizate în diferite zone ale ţării predispuse influențelor temperaturilor extreme, a creșterii incidenţei precipitațiilor abundente, a inundațiilor, a vitezei vântului, a riscului seismic etc, după caz, în cadrul documentaţiilor tehnico-economice, se va realiza o evaluare a riscurilor climatice și altor vulnerabilități la care sunt expuse aceste infrastructuri, utilizȃndu-se proiecții climatice în cadrul unei serii de scenarii viitoare, ținând seama de durata de viață preconizată a construcțiilor și instalațiilor/echipamentelor. Aceste riscuri climatice și vulnerabilități identificate vor fi evaluate și structurate în funcție de probabilitatea și intensitatea impactului asupra oricărei componente a proiectelor de investiţii aferente măsurii.  După caz, se vor lua măsuri pentru creşterea rezistenţei componentelor proiectelor de investiţii aferente măsurii la schimbările climatice şi la alte vulnerabilităţi. Aceste măsuri de adaptare vor contribui la sporirea rezistenței la schimbările climatice, la condițiile meteorologice extreme și la alte dezastre naturale.  Avȃnd în vedere că activităţile aferente prezentei măsuri vizează în principal achiziţia si instalarea de echipamente/utilaje/dotări/active necorporale ce vor fi instalate, în principal, în unităţi de producţie existente, dar și măsuri de creștere a eficienţei energetice a clădirilor, în vederea creșterii eficienţei energetice și a rezilienţei în industrie, se estimează că acestea nu vor avea un impact semnificativ previzibil asupra obiectivului de mediu privind adaptare**a** la schimbările climatice, luȃnd în considerare efectele directe de pe parcursul implementării și efectele primare indirecte de pe parcursul duratei de viaţă a investiţiilor. Totodată, soluțiile de adaptare nu vor afecta în mod negativ eforturile de adaptare sau nivelul de reziliență la riscurile fizice legate de climă a altor persoane, a naturii, a activelor și a altor activități economice și vor fi în concordanță cu eforturile de adaptare de la nivel local. |
| Tranziția către o economie circulară, inclusiv prevenirea generării de deșeuri și reciclarea acestora: Se preconizează că măsura: (i) va duce la o creștere semnificativă a generării, a incinerării sau a eliminării deșeurilor, cu excepția incinerării deșeurilor periculoase nereciclabile sau  (ii) va duce la ineficiențe semnificative în utilizarea directă sau indirectă a oricăror resurse naturale[[8]](#footnote-8) în orice etapă a ciclului său de viață, care nu sunt reduse la minimum prin măsuri adecvate[[9]](#footnote-9) sau (iii) va cauza prejudicii semnificative și pe termen lung mediului în ceea ce privește economia circulară[[10]](#footnote-10)? | **X** | Pentru a se asigura că măsura respectă Ghidul tehnic „A nu prejudicia în mod semnificativ” **(2021/C58/01),** criteriile de eligibilitate pentru viitoarele apeluri de proiecte vor exclude următoarea listă de activități: (iii) activități legate de depozitele de deșeuri, incineratoare[[11]](#footnote-11) și instalații de tratare mecano-biologică[[12]](#footnote-12); și (iv) activități în care eliminarea pe termen lung a deșeurilor poate provoca daune mediului. În plus, prin condiţiile de eligibilitate/termenii de referință se va solicita ca doar activitățile care respectă legislația relevantă de mediu, a UE și națională, să poată fi selectate.  Pentru activităţile acestei măsuri, gestionarea deşeurilor rezultate se va realiza în linie cu obiectivele de reducere a cantităţilor de deşeuri generate şi de maximizare a reutilizării şi reciclării, respectiv în linie cu obiectivele din cadrul general de gestionare a deşeurilor la nivel naţional - Planul naţional de gestionare a deşeurilor (elaborat în baza art. 28 al Directivei 2008/98/EC privind deşeurile şi de abrogare a anumitor directive, cu modificările ulterioare şi aprobat prin Hotărârea Guvernului nr. 942/2017).  Se va menţine evidenţa gestiunii deşeurilor conform Legii privind regimul deşeurilor, cu modificările şi completările ulterioare, HG nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu modificările şi completările ulterioare, respectiv Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare.  Astfel, în conformitate cu reglementările în vigoare, deşeurile rezultate vor fi colectate selectiv în funcţie de caracteristicile lor, transportate în depozite autorizate sau predate unor operatori economici autorizați în scopul valorificării lor. Se vor încheia contracte cu societăţi autorizate ce vor asigura eliminarea/valorificarea tuturor tipurilor de deşeuri generate. Toate deşeurile generate în urma proiectelor de investiţii, în toate etapele acestora, vor fi depozitate temporar doar pe suprafeţe special amenajate în acest sens. În cazul deşeurilor contaminate, se vor lua măsuri speciale de gestionare a acestora (prin depozitarea separată doar pe suprafeţe impermeabile), pentru a nu contamina restul deşeurilor sau solul.  Sortarea deşeurilor se va realiza la locul de producere, prin grija antreprenorilor. Antreprenorii au obligaţia, conform HG nr. 856/2002, cu modificările și completările ulterioare, să ţină evidenţa lunară a colectării, stocării provizorii şi eliminării deşeurilor către depozitele autorizate.  De asemenea, toţi angajaţii care realizează activităţile măsurii vor fi instruiţi cu privire la manipularea deşeurilor, precum şi la modul de sortare a acestora pe categorii, în containerele special prevăzute pentru fiecare categorie de deşeu.  *Se vor respecta prevederile Hotărȃrii de Guvern nr. 235/2007 privind gestionarea uleiurilor uzate, respectiv a uleiurilor și lubrifianţilor utilizaţi în procesul industrial.*  *Deşeurile de echipamente electrice și electronice vor fi gestionate în conformitate cu Directiva 2012/19/UE a Parlamentului European şi a Consiliului din 4 iulie 2012 privind deşeurile de echipamente electrice şi electronice (DEEE), transpusă în legislaţia naţională prin OUG 5/2015 privind deşeurile de echipamente electrice şi electronice.*  *Pentru lucrările de creștere a eficienţei energetice a clădirilor, dar și de montaj/dezafectare în conformitate cu prevederile Deciziei nr. 2000/532/CE a Comisiei, preluată în legislaţia naţională prin HG nr. 856/2002, cu modificările și completările ulterioare, se consideră că lucrările de execuție nu presupun utilizarea unor categorii de materiale care să poată fi încadrate în categoria substanțelor toxice și periculoase.*  *În ceea ce priveşte deşeurile recuperabile rezultate pe perioada executării lucrărilor de construire /montaj/dezafectare, constructorii se vor asigura că cel puţin 70% (în greutate) din deșeurile nepericuloase rezultate din construcții și demolări (cu excepția materialelor naturale definite în categoria 17 05 04 - pământ și pietriș altele decât cele vizate la rubrica 17 05 03 din lista europeană a deșeurilor stabilită prin Decizia 2000/532/CE a Comisiei, preluată în HG nr. 856/2002, cu modificările și completările ulterioare) și generate pe șantier vor fi pregătite, respectiv sortate pentru reutilizare, reciclare și alte operațiuni de valorificare materială, în conformitate cu ierarhia deșeurilor și cu Protocolul UE de gestionare a deșeurilor din construcții și demolări.*  *Constructorul va limita generarea de deșeuri în procesele legate de construire şi dezafectare, în conformitate cu Protocolul UE de gestionare a deșeurilor din construcții și demolări, va lua în considerare cele mai bune tehnici disponibile și va dezafecta /sorta deşeurile în mod selectiv, pentru a permite îndepărtarea şi manipularea în condiţii de siguranţă a substanţelor şi pentru a facilita reutilizarea și reciclarea de înaltă calitate prin eliminarea selectivă a materialelor, utilizând sisteme de sortare disponibile pentru deșeurile rezultate din activități de construcție/ montaj şi, după caz, demolare/dezafectare.*  *În cazul echipamentelor utilizate, se va evalua disponibilitatea și, acolo unde este posibil, se vor utiliza echipamente și componente cu durabilitate și reciclabilitate ridicate, care pot fi demontate și pregătite pentru reciclare în mod facil.*  *În cazul serverelor și echipamentelor de stocare a datelor, computerelor și afișajelor electronice utilizate vor fi îndeplinite cerințele legate de utilizarea materialelor și a altor resurse, stabilite în conformitate cu Directiva 2009/125/CE de instituire a unui cadru pentru stabilirea cerințelor în materie de proiectare ecologică aplicabile produselor cu impact energetic.*  *Echipamentele utilizate nu conțin substanțele restricționate enumerate în anexa II la Directiva 2011/65/UE privind restricțiile de utilizare a anumitor substanțe periculoase în echipamentele electrice și electronice, cu excepția cazului în care valorile concentrației în greutate în materiale omogene nu le depășesc pe cele enumerate în anexa respectivă.*  *După cum s-a menţionat mai sus, se v****or*** *avea în vedere prevederile Planului Naţional de Gestionare a Deșeurilor și se va asigura reciclarea maximă la sfârșitul ciclului de viață a echipamentelor electrice și electronice, inclusiv prin acorduri contractuale cu partenerii de reciclare, aspect care trebuie să se regăsească menţionat în documentaţiile proiectelor.*  *La sfârșitul ciclului de viață, echipamentele sunt supuse pregătirii pentru operațiuni de reutilizare, recuperare sau reciclare sau unui tratament adecvat, inclusiv îndepărtarea tuturor fluidelor și un tratament selectiv în conformitate cu anexa VII la Directiva 2012/19/UE privind deșeurile de echipamente electrice și electronice (DEEE).*  *După caz, unităţile/instalaţiile/echipamentele aferente măsurii vor fi exploatate în conformitate cu principiile din Directiva 2010/75/UE privind emisiile industriale (prevenirea și controlul integrat al poluării), din care se reţin prevederile art.11 lit. e), respectiv: în cazul în care se generează deșeuri, în ordinea priorităţii și în conformitate cu Directiva 2008/98/CE, acestea sunt pregătite pentru a fi reutilizate, reciclate, valorificate sau, dacă acest lucru este imposibil din punct de vedere tehnic și economic, eliminate, evitându-se sau reducându-se orice impact asupra mediului.*  *Raportarea la autorităţile de mediu se va face în conformitate cu prevederile legislaţiei specifice.*  *Deșeurile rezultate din activitățile de întreținere vor fi cele legate în primul rând de reparațiile curente, care vor fi gestionate similar cu deşeurile generate în perioada de construcţie/retehnologizare/montaj.*  *Având în vedere cele de mai sus, se estimează că proiectele de investiţii aferente măsurii nu vor afecta în mod semnificativ obiectivul de mediu privind tranziţia către o economie circulară, inclusiv prevenirea și reciclarea, întrucȃt deșeurile generate vor fi în mare măsură sortate, reciclate și reutilizate, iar resursele naturale vor fi utilizate în mod eficient, cu respectarea prevederilor legale în vigoare.* |
| Prevenirea și controlul poluării: Se preconizează că măsura va duce la o creștere semnificativă a emisiilor de poluanți în aer, apă sau sol? | **X** | *Se așteaptă ca măsura să nu conducă la o creștere semnificativă a emisiilor de poluanţi în aer, apă, sol, subsol, avȃnd în vedere argumentele menţionate mai jos.*  *Aer*  *Activităţile măsurii sunt eligibile în cadrul domeniului de intervenţie 024b - Eficiență energetică și proiecte demonstrative în IMM-uri sau întreprinderi mari și măsuri de sprijin care respectă criteriile de eficiență energetică din anexa VI la Regulamentul (UE) nr. 2021/241, cu un coeficient de 100% pentru obiectivul privind schimbările climatice, în condiţiile în care obiectivul măsurilor este de a realiza, în medie, o reducere de cel puțin 30 % a emisiilor directe și indirecte de gaze cu efect de seră în comparație cu emisiile ex-ante.*  *Implementarea măsurii va avea ca rezultat reducerea consumului de energie (combustibili fosili, energie electrică și termică) de către operatorii economici industriali, cu impact asupra reducerii emisiilor de GES și combaterii sărăciei energetice.*  *Activităţile măsurii sunt în linie cu prevederile Directivei 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE (modificată prin Directiva (UE) 2018/2002).*  *Urmare a creșterii eficienţei energetice și a reducerii consumului de combustibili, pe lângă reducerea emisiilor de GES, se reduc și alte emisii de substanțele poluante, precum dioxidul de sulf (SO2) și particulele fine în suspensie (PM10, PM2,5),*  *Componentele și materialele de construcție pentru lucrările de eficienţă energetică utilizate în construcție nu conțin azbest și nici substanțe de risc foarte ridicat, astfel sunt identificate pe baza listei substanțelor care fac obiectul autorizației prevăzute în anexa XIV la Regulamentul (CE) nr. 1907/2006 al Parlamentului European și aI Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei.*  *Componentele și materialele de construcție utilizate în construcții care pot intra în contact cu ocupanții emit mai puțin de 0,06 mg formaldehidă pe m³ de material sau componentă și mai puțin de 0,001 mg de compuși organici volatili cancerigeni din categoriile 1A și 1B pe m³ de material sau componentă, la testarea în conformitate cu CEN/TS 16516 și ISO 16000-3 sau în alte condiții de testare standardizate comparabile și alte metode de determinare.*  *În perioada de execuție/montaj a unităţilor/instalaţilor, se estimează că emisiile de poluanţi atmosferici vor fi generate urmare a realizării lucrărilor propriu-zise de construire/tehnologizare/montaj.*  *Pe lângă emisiile din frontul de lucru, activitatea de realizare a lucrărilor de construcţii/tehnologizare/montaj include deopotrivă şi surse mobile de emisii, reprezentate de utilajele necesare desfăşurării lucrărilor, de vehiculele care vor asigura transportul materialelor/echipamentelor/instalaţiilor, precum şi de aprovizionare****a*** *cu materiale necesare lucrărilor de construcţie/echipamentelor/instalaţiilor, dar şi de vehiculele necesare evacuării deşeurilor de pe amplasament. Funcţionarea acestora va fi intermitentă, în funcţie de programul de lucru şi de graficul lucrărilor. Cu toate acestea, se estimează că poluarea aerului în timpul perioadei de execuţie a lucrărilor nu depășeşte limitele maxime permise, este temporară (în timpul executării lucrărilor), intermitentă (în funcţie de programul de lucru şi de graficul lucrărilor), nu este concentrată doar în frontul de lucru (unele surse sunt mobile), nefiind de natură să afecteze semnificativ acest obiectiv de mediu.*  *Pentru întreţinerea şi dezafectarea unităţilor/instalaţilor, sursele de impurificare a aerului vor fi similare cu cele din etapa de construcţie/retehnologizare/montaj, lucrările fiind realizate cu aceleaşi tipuri de utilaje, iar impactul acestora va fi nesemnificativ.*  *Apă*  *Pe parcursul etapei de execuţie, se vor lua măsurile necesare astfel încât deșeurile rezultate, precum și materialele necesare pentru construire/retehnologizare/montaj, să fie corect depozitate pentru a se evita infiltraţiile în stratul acvifer sau în apele de suprafaţă, urmare a antrenării acestora de către apele pluviale sau de către vânt.*  *Se va asigura formarea periodică a tuturor lucrătorilor de la fața locului pentru a se asigura evitarea scurgerilor accidentale de substanţe chimice, carburanţi şi uleiuri provenite de la funcţionarea utilajelor implicate în lucrările de construcţie/retehnologizare/montaj sau* ***cauza****ate* ***de manevrarea defectuoasă*** *a autovehiculelor de transport.*  *Funcţionarea unor utilaje ce utilizează motoare cu combustie internă în preajma corpurilor de apă conţin****e*** *un factor de risc inerent în cazul unor accidente, ce* ***poate*** *astfel conduce la contaminarea punctiformă şi temporară a corpurilor de apă de suprafaţă, însă acest risc poate fi adresat în mod corespunzător înainte de începerea etapei de execuţie a proiectului.*  *În mod concret, măsurile ce vor fi avute în vedere pentru reducerea/eliminarea poluării apelor în perioada de construcţie sunt:*  * utilajele să nu aibă pierderi (scurgeri) de carburanți sau lubr****i****fianţi;*  * în cazul intervenției la utilaje pentru reparare, acestea vor fi retrase în zona organizarii de șantier unde se vor lua toate măsurile de protecţie a mediului în timpul reparațiilor;*  * se interzice depozitarea deșeurilor rezultate din activitate și a celor menajere la întâmplare. Acestea vor fi colectate și transportate la organizarea de şantier a****l*** *antreprenorului, unde vor fi depozitate în locurile special amenajate și preluate de către societăți autorizate.*  *În etapa de operare şi de dezafectare a unităţilor/instalaţiilor, potenţialele surse de poluare a apei vor fi similare cu cele din etapa de construcţie/retehnologizare/montaj, lucrările fiind realizate cu aceleaşi tipuri de utilaje.*  *Se estimează că măsura nu va conduce la o creştere semnificativă a poluanţilor în apele de suprafaţă şi nici în cele subterane.*  *Protecţia solului şi subsolului*  *În perioada de construire/retehnologizare/montaj, condițiile de contractare a lucrărilor vor include măsuri specifice pentru gestionarea deșeurilor generate la fața locului, pentru a evita poluarea solului.*  *Materiile prime/echipamentele/instalaţiile vor fi depozitate pe amplasamentul organizărilor de şantier în cantităţi reduse, prin gestiunea clară a necesităţilor pentru fiecare etapă. Acestea vor fi transportate etapizat şi puse imediat în operă, reducând la minimum efectele negative cauzate de transportul acestora.*  *În mod concret, în etapa de construcţie/retehnologizare/montaj se vor lua următoarele măsuri:*  * Se va evita/interzice poluarea solului cu carburanți, uleiuri uzate de la utilajele și mijloacele de transport utilizate pentru executarea lucrărilor;*  * Pe durata lucrărilor nu se vor arunca, incinera, depozita pe sol și nici nu se vor îngropa deșeuri menajere. Deșeurile se vor depozita separate pe categorii (hârtie, ambalaje din polietilenă, metale etc) în recipient sau containere destinate colectării acestora;*  * În cazul unei poluări accidentale (eventuale scurgeri de carburanți, lubrifianți) în vederea limitării și înlăturării pagubelor, se vor lua măsuri imediate prin utilizarea de materiale absorbante, strângerea în saci, transportul și depozitarea temporară în organizarea de șantier, după care se vor preda unităților specializate pentru eliminare;*  *În etapa de operare şi de dezafectare a unităţilor/instalaţiilor, potenţialele surse de poluare a solului/subsolului vor fi similare cu cele din etapa de construcţie/retehnologizare/montaj, lucrările fiind realizate cu aceleaşi tipuri de utilaje.*  *Se estimează că măsura nu va conduce la o creştere semnificativă a poluanţilor în sol/subsol.*  *Zgomot și vibrații*  *În perioada de operare, nu se estimează efecte semnificative în ceea ce priveşte afectarea acestui factor de mediu.*  *În perioada de execuţie a lucrărilor proiectate, sursele de zgomot vor avea caracter şi durată temporare, se vor manifesta local şi intermitent și vor fi reprezentate în principal de:*  *● traficul auto din zona organizărilor de şantier şi de pe drumurile de acces către fronturile de lucru;*  *● activităţile din fronturile de lucru, de manevrare a materialelor/echipamentelor/instalaţiilor, respectiv de încărcare şi descărcare a acestora;*  *● funcţionarea utilajelor antrenate în procesul de construcţie/retehnologizare/montaj.*  *Având în vedere specificul lucrărilor, nu sunt aşteptate efecte semnificative asupra receptorilor sensibili, în plus, în etapa de execuţie toate lucrările se realizează pe timp de zi când limitele maxim admisibile sunt mai permisive faţă de cele pe timp de noapte. Prin urmare, nu sunt prevăzute amenajări sau dotări speciale pentru protecţia împotriva zgomotului sau a vibrațiilor, deoarece nivelul produs de acestea nu este semnificativ.*  *În etapa de operare şi de dezafectare a unităţilor/instalaţiilor, potenţialele surse de poluare de zgomot și vibraţii vor fi similar cu cele din etapa de construcţie/retehnologizare/montaj.*  *Se estimează că măsura nu va conduce la o creştere semnificativă a nivelului poluării fonice.* |

1. Cu excepția proiectelor care au ca obiect generarea de energie electrică și/sau termică, precum și infrastructuri conexe de transport și distribuție pe gaze naturale, care respectă condițiile prevăzute în anexa III la Orientările tehnice privind aplicarea principiului de „a nu aduce prejudicii semnificative” (2021/C58/01). [↑](#footnote-ref-1)
2. În cazul în care activitatea care beneficiază de sprijin generează emisii preconizate de gaze cu efect de seră care nu sunt semnificativ mai mici decât valorile de referință relevante, ar trebui să se furnizeze o explicație a motivelor pentru care acest lucru nu este posibil. Valorile de referință stabilite pentru alocarea cu titlu gratuit pentru activitățile care intr**ă** în sfera de aplicare a sistemului UE de comercializare a certificatelor de emisii, în conformitate cu Regulamentul de punere în aplicare (UE) 2021/447 al Comisiei. [↑](#footnote-ref-2)
3. Această excludere nu se aplică acțiunilor întreprinse în cadrul acestei măsuri în instalații destinate exclusiv tratării deșeurilor periculoase nereciclabile și instalații existente, în cazul în care acțiunile din cadrul acestei măsuri vizează sporirea eficienței energetice, captarea gazelor de evacuare pentru depozitare ori utilizare sau recuperarea materialelor din cenușa de incinerare, cu condiția ca astfel de acțiuni din cadrul acestei măsuri să nu conducă la o sporire a capacității instalațiilor de a prelucra deșeuri sau la o prelungire a duratei de viață a instalațiilor; pentru care se furnizează dovezi la nivel de instalație [↑](#footnote-ref-3)
4. Această excludere nu se aplică acțiunilor întreprinse în cadrul acestei măsuri în instalații existente de tratare mecano-biologică, în cazul în care acțiunile din cadrul acestei măsuri vizează sporirea eficienței energetice sau modernizarea operațiunilor de reciclare a deșeurilor separate pentru compostarea biodeșeurilor și digestia anaerobă a biodeșeurilor, cu condiția ca astfel de acțiuni din cadrul acestei măsuri să nu conducă la o sporire a capacității instalațiilor de a prelucra deșeuri sau la o prelungire a duratei de viață a instalațiilor; pentru care se furnizează dovezi la nivel de instalație. [↑](#footnote-ref-4)
5. www.mfe.gov.ro/pnrr/ [↑](#footnote-ref-5)
6. Cu excepția proiectelor din această măsură privind generarea de energie electrică și / sau căldură, precum și infrastructura de transport și distribuție aferentă, care utilizează gaze naturale, care sunt conforme cu condiţiile stabilite în anexa III la Ghidul tehnic „Nu faceți rău semnificativ” (2021 / C58 / 01). [↑](#footnote-ref-6)
7. În cazul în care activitatea susținută realizează emisii prognozate de gaze cu efect de seră care nu sunt semnificativ mai mici decât valorile de referință relevante, ar trebui furnizată o explicație a motivelor pentru care acest lucru nu este posibil. Valorile de referință stabilite pentru alocarea gratuită pentru activități care intră în domeniul de aplicare al Sistemului de comercializare a emisiilor, sunt stabilite în Regulamentul de punere în aplicare (UE) 2021/447 al Comisiei. [↑](#footnote-ref-7)
8. Resursele naturale includ energia, **materialele,** metalele, apa, biomasa, aerul și solul. [↑](#footnote-ref-8)
9. De exemplu, ineficiențele pot fi reduse la minimum prin creșterea semnificativă a durabilității, a posibilității de a repara, a potențialului de actualizare și de reutilizare a produselor sau prin reducerea semnificativă a resurselor prin proiectare și prin materialele alese, prin facilitarea schimbării destinației, a dezasamblării și a deconstrucției, în special pentru a reduce utilizarea materialelor de construcții și a promova reutilizarea materialelor de construcții. La aceasta se adaugă tranziția către modele de afaceri de tip „produs ca serviciu” și către lanțuri valorice circulare, cu scopul de a menține produsele, componentele și materialele la nivelul lor cel mai ridicat de utilitate și valoare pentru cât mai mult timp posibil. De asemenea, aceasta cuprinde o reducere semnificativă a conținutului de substanțe periculoase din materiale și produse, inclusiv prin înlocuirea lor cu alternative mai sigure. Aceasta include totodată reducerea semnificativă a deșeurilor alimentare în producția, prelucrarea, fabricarea sau distribuția produselor alimentare. [↑](#footnote-ref-9)
10. Pentru mai multe informații privind obiectivul economiei circulare, a se vedea considerentul 27 din Regulamentul privind taxonomia. [↑](#footnote-ref-10)
11. Această excludere nu se aplică acțiunilor prevăzute de această măsură în instalațiile dedicate exclusiv tratării deșeurilor periculoase nereciclabile și în instalațiile existente, în care acțiunile prevăzute de această măsură au ca scop creșterea eficienței energetice, captarea gazelor emise, pentru depozitarea, utilizarea sau recuperarea materialelor din cenușa de incinerare, cu condiția ca astfel de acțiuni în cadrul acestei măsuri să nu aibă ca rezultat o creștere a capacității de procesare a deșeurilor uzinei/unităţii sau o prelungire a duratei de viață a instalațiilor, pentru care se furnizează dovezi la nivelul uzinei/unităţii [↑](#footnote-ref-11)
12. Această excludere nu se aplică acțiunilor prevăzute de această măsură în instalațiile de tratare mecano-biologice existente, în care acțiunile prevăzute de această măsură au ca scop creșterea eficienței energetice sau reabilitarea/adaptarea la operațiunile de reciclare a deșeurilor separate pentru compostarea deșeurilor biologice și digestia anaerobă a bio-deșeurilor, cu condiția ca astfel de acțiuni în cadrul acestei măsuri să nu aibă ca rezultat o creștere a capacității de procesare a deșeurilor uzinei/unităţii sau o prelungire a duratei de viață a acesteia, pentru care se furnizează dovezi la nivelul uzinei/unităţii. [↑](#footnote-ref-12)